
Predavanje Fa na konferenciji na Novom Zelandu

Li Hondži
(Aplauz)

Zdravo svima!

Među onim od nas koji sede ovde, neki su me upravo videli na Fa-konferenciji u Sidneju. Dok ste većina vas ovde učenici sa Novog Zelanda, takođe ima i nekih koji stižu iz drugih krajeva. U vašem procesu kultivacije javljaju se mnoga pitanja u vezi s vašom kultivacijom. Glavni razlog mog dolaska ovde je da se sretnem sa svima vama i da, istovremeno, tokom ove Fa-konferencije, odgovorim na neka od vaših pitanja. Ova konferencija treba da vam omogući da se istinski popravite i dostignete Ispunjenje. Takođe će vam omogućiti da pronađete svoje nedostatke dok ste okupljeni zajedno, jer ćete videti kako su se drugi kultivisali, i pronaći sopstvene nedostatke. Ja mislim da je to cilj koji naša Fa-konferencija treba da postigne.

Dok se kultiviše, čovek mora imati raznih pitanja. Zapravo, ja vam mogu reći da pošto duže vreme budete učili Fa, mnogi od vas možda će doživeti da više nemaju toliko pitanja. Zašto nemate toliko pitanja? Izgleda da čak i kad me vidite, ne možete da smislite nikakvo pitanje. Zapravo, glavni razlog je to što ste kroz učenje Fa postepeno unapredili svoje razumevanje Fa, i zbilja ste u stanju da napredujete na osnovu Fa. Kad uspeš da shvatiš Fa na osnovu Fa, sve će ti postati jasno. Ali pošto se Dafa i dalje širi u običnom ljudskom društvu, i dalje ima novih ljudi koji dolaze da uče, pa mora biti puno onih koji konstantno postavljaju pitanja. Možda ste primetili da se mnoga pitanja, koja se postavljaju na našim Fa-konferencijama, ponavljaju. To jest, mnoga pitanja koja se postave na svakom od događaja već su pitana na drugim Fa-konferencijama. Zašto je tako? Jer stalno ima novih učenika koji dolaze da uče, a novi učenici postavljaju pitanja koja se tiču stvari s kojima se čovek sreće tokom početnih faza učenja Fa. Naravno, među pitanjima takođe ima i onih (koja dolaze) od starijih učenika, ili onih koji bi želeli da znaju malo više o nekim temama. Ipak, mislim da dok god budete čitali knjigu i učili Fa, doći ćete do svih saznanja. Dok god budete čitali knjigu i učili Fa, dolazićete do znanja koja treba da imate na različitim nivoima.

Naravno, kad tokom svoje kultivacije shvatite unutrašnje značenje jedne rečenice, zapravo se već nalazite na tom nivou. Samo se radi  tome da još uvek imate misli običnih ljudi na vašoj ljudskoj strani. Šta znači to “misli običnih ljudi”? Znači da i dalje imate različite emocije i želje običnog čoveka, i dalje imate vezanosti običnih ljudi po različitim pitanjima, i dalje imate emocije običnih ljudi kad misliš o nečemu — i sve to su misli običnih ljudi; a onda, tu su koncepti koje ste oformili po rođenju, i karma je deo toga - misaona karma. Pošto si u procesu kultivacije, onda ove stvari definitivno postoje; samo je pitanje do koje mere. Ali kroz kultivaciju, njih može biti sve manje i manje. Kod nekog ko se nije tako dugo kultivisao, ili ko nije bio puno marljiv, količina misli običnih ljudi će biti veća. To znači, svako ima tako puno misli običnih ljudi da ako ne možete da cenite stvari upotrebom viših misaonih standarda, sigurno ćete imati puno pitanja da postavite. Zapravo, uzrok tome obično je imanje previše koncepata običnih ljudi. Vama nije dozvoljeno da odmah pojmite brojne principe Fa na određenom nivou tako jasno kao da ste dostigli Otključavanje gonga ili Prosvetljenje. To je zato što imate tako mnogo običnih ljudskih misli, a ljudskom umu nije dozvoljeno da zna stvari buda. Pravi principi Fa i stvarne situacije u domenu bogova ne mogu se otkriti ljudima. Dok se kultivišete u Fa na površinskom nivou, kad shvatite red, ili pasus, Fa principa iz Džuan Faluna, vi se tada zapravo već nalazite na datom nivou. Razlog zašto vam se ne dopušta da znate tako puno je to što imaš misli običnih ljudi. Delu tvog uma koji ima obične ljudske misli, i nije u potpunosti kultivisan, ne dopušta se da nauči stvari buda. To je razlog. Ali kad shvatiš pravo unutrašnje značenje tog reda, ili dostigneš različito razumevanje istog na različitim nivoima, ti si zapravo na tom nivou.
I dalje treba da nastavite kultivaciju među svakodnevnim ljudima i nastavite eliminisanje običnih ljudske vezanosti. Vaše misli običnih ljudi misli se ne mogu odmah ukloniti dok se kultivišete. Ako bi se u potpunosti uklonile, vi se ne biste mogli kultivisati. Često kažem da ako čovek ne bi imao nikakvih običnih ljudskih misli, on bi znao šta drugi ljudi misle. Jednim pogledom na nečije gestove i pokrete očiju on bi znao šta taj čovek misli, šta hoće, i dokle će nešto ići. Zašto vi još ne možete da znate ove stvari? Jer i  dalje imate obične ljudske misli, i dalje brkate sebe sa svakodnevnim ljudima. Kad budete otišli izvan domena svakodnevnih ljudi, shvatićete da se stvari među svakodnevnim ljudima mogu jasno sagledati jednim pogledom. Ali svi vi se kultivišete među svakodnevnim ljudima. Kad se ne biste kultivisali među svakodnevnim ljudima, ne biste mogli napredovati. Kad biste danas uklonili sve obične ljudske misli i loše faktore, uključujući razne koncepte običnih ljudi i postali potpuno čisto i očišćeno biće, ustanovili biste da više ne možete da se kultivišete. Zašto? Kao što znate, bog se više ne može kultivisati nakon Ispunjenja, jer za njega iluzija biva razbijena. Kad više ne bi imao te obične ljudske misli, više ne bi bio u običnom ljudskom stanju, i sve iluzije bi bile srušene. Znao bi svoju prošlost i budućnost, kao i tuđu. Zato bi ti bilo teško da se i dalje kultivišeš. Ali to ne znači da se više ne možeš kultivisati ako poznaješ svoju prošlost i budućnost, jer ono što znaš je ograničeno. Ono na šta sam mislio jeste dostići stanje potpunog Prosvetljenja—znati sve, biti sveznajući. Znači da ima razlike. Drugim rečima, kad vežbaš Dafu među običnim ljudima, neće valjati ako ti pre dostizanja Ispunjenja ne ostane misli običnih ljudi. Ali kad imaš obične ljudske misli, nije ti dopušteno da sagledaš pravu sliku stvari na različitim nivoima. Tako to ide.

Pošto imaš obične ljudske misli, sigurno ćeš gledati na Dafu običnim ljudskim rezonom i idejama, uvek kad nisi na oprezu u kultivaciji. Ovakve stvari će se definitivno dešavati. Ovo takođe treba da kaže da će tokom vaše kultivacije biti sukoba i ispita, i javljaće se stvari kao što je nemogućnost da se napusti obično ljudsko razmišljanje. To je kultivacija. U kultivaciji u Dafi, ljudske misli se eliminišu sloj po sloj. Znate, to je baš kao kad se ljušti luk, jedan po jedan sloj, dok se na kraju ne stigne do glavice. U Dafa kultivaciji, čovek ne može sve odjednom da ukloni. Kad bi se to uradilo, više se ne biste mogli kultivisati među svakodnevnim ljudima, jer vaša površina više ne bi bila površina običnog ljudskog bića.

Ima još nešto što će se desiti u vašoj Dafa kultivaciji. Naime, ponekad vam se u kultivaciji čini da vam jako dobro ide. Kad se suočite sa izvesnim problemima, vaša vezanost zapravo bude odbačena u tom momentu, tj. u tom vremenu, i prolaziš kroz to bez incidenta. Ipak, posle nekog vremena shvatiš da se ista vezanost ponovo javlja, sa istom situacijom i istim problemom. Čini ti se da otkrivaš da nije uklonjena iz korena—na kraju je opet isplivala. Ali to zapravo nije istina. Moram vam reći da je Dafa kultivacija podeljena na različite nivoe, baš kao stepenice. Kao u primeru s lukom, koji sam dao, sloj koji je oljušten više ne postoji, ali i dalje ima onih koji nisu oljušteni. Drugim rečima, oni se uklanjaju sloj po sloj, i tek kad se svi uklone, ona prestaje da postoji.

Ponekad vam je u kultivaciji zbilja teško da prođete test, usled činjenice da ne razumete Fa dovoljno dobro. Mada znate da treba da delujete u skladu sa principima Fa, ponekad to ipak ne uspevate. Neki ljudi bi mogli pomisliti: “Zašto i dalje imam vezanosti i posle ovoliko napora u kultivaciji? Da li to znači da neću uspeti da dostignem Ispunjenje?” Puno je ljudi koji misle na ovaj način. Zapravo, ja bih rekao da ne treba tako da mislite. Bez obzira sa li ste prošli test kako valja, ili niste, i da li ste se oslobodili svih svojih vezanosti, ili samo nekolicine, vi se zapravo tako kultivišete. To je kultivacija. Pošto niste dobro prošli test, vi ćete žaliti. “Kako to da nisam uspeo da prođem? Drugi put ću probati da budem bolji.” O tome se radi u kultivaciji. Ako bi mogao da prođeš svaki test, svaku teškoću, i svako iskušenje, ja bih rekao da više ne treba da se kultivišeš i da treba da se Ispuniš, jer te ništa ne može omesti. To stanje može da dostigne samo prosvetljena osoba, tj. neko ko je dostigao Prosvetljenje.
Ali na nešto morate obratiti pažnju. Izgleda kao da su neki ljudi razumeli ovo što su upravo čuli, a ipak ih vezanosti koje gaje i navode da shvate na suprotan način: “Ispada da je kultivacija bez obzira da li dobro prođemo test, ili ne. Onda valjda nema šta da se brinemo. Čak i kad ne prođem testove, u buduće ne treba da se brinem.” To je neprihvatljivo. Ako ne kultivišete sebe, i niste u stanju da napredujete marljivo, onda je to isto kao da ne izvodite kultivacije. To su dve strane ovog pitanja. Naši Fa principi, od nižih nivoa do viših nivoa, pružaju načine da se sagledaju stvari i shvate principi Fa na različitim nivoima. Vaše razumevanje može biti ispravno na tom nivou, ali kad se pomeriš na različit nivo, ili promeniš svoju perspektivu, ustanovićeš da tvoje razumevanje nije isto kao ranije. Tako ćeš progresivno razumeti Fa dok nastavljaš da se popravljaš, i nastavljaš da se kultivišeš.

Ono što sam upravo rekao treba da vam kaže da je neizbežno imati puno pitanja za vreme kultivacije. Ali ja mislim da ako svi vi možete zbilja da se unapređujete na osnovu Fa, i shvatate Fa na osnovu Fa, vaš napredak će verovatno biti izuzetno brz. Osim toga, moglo bi biti da upravo sva pitanja koja ne možete da shvatite, i sva pitanja koja ste postavili, mogu da se razreše u Fa. Zato je jedini način da se knjiga više čita—nemojte se fokusirati samo na vežbe. Relativno više belih učenika i učenika drugih etničkih grupa ima mišljenje da je čigong samo stvar vežbanja vežbi. “Čega još tu ima? U čemu je smisao čitanja knjige?” Vi, narode, težite takvom razmišljanju. To je, zapravo, najveća rupa u vašem razumevanju. Jeste li ikad razmislili koja je razlika između pokreta u vašoj čigong praksi i fiskulture? Na površini, razlika je minimalna. Zašto onda čigong praksa može da uzdigne osobu, da izleči osobu i učini je zdravom, dok fiskultura ne može? Razlog je upravo to što je kultivacija. Unutrašnje značenje kultivacije nije u potpunosti prisutno u vežbama; takođe, vežbe su samo dodatno sredstvo u kultivaciji. Fundamentalni razlog zašto zaista možete da napredujete i dostignete različite domene leži u vašem razumevanju Fa; to jest, ako hoćete da se uzdignete na tako visoko mesto, potrebno je da imate Fa da vas vodi. Zato sam ja rekao da je visina nečijeg gonga visina njegovog šinšinga. Ovo je apsolutna istina.

Ljudi su ranije mislili: “Ako hoću da kultivišem tao, ili radim čigong vežbe, samo treba da nađem neke posebne veštine i tehnike ili usvojim neke posebne pokrete i moći ću da napredujem u kultivaciji, zar ne?” Ljudima je bilo dopušteno da znaju takve stvari, ali im je bilo zabranjeno da znaju prave razloge za napredovanje u kultivaciji. Da je drugačije, svako bi postao božanstvo. Ovo treba da znači da su postojale metode i teorije da vode ljude, i postojali su načini koji bi mogli omogućiti čoveku da se uzdigne kroz kultivaciju. Danas ih jasnije artikulišemo: Fa i njegovi principi su tu da vas vode. Od svih prošlih metoda za kultivaciju taoa, većina koja je obznanjena su bile prakse zemaljskih sporednih puteva. 
Ono što su obični ljudi smatrali velikim putevima jesu učenja Lao Cea, Isusa, i Šakjamunija, dok je većina ostalog ništa drugo do samo praksa zemaljskih sporednih puteva; te druge stvari su još manje jezgrovite, njihovi pokreti su komplikovani, i oni ne znaju mnogo od Fa principa, pa je zbilja teško kultivisati sa njima. Te prakse se fokusiraju samo na trpljenje teškoća, i oni se kultivišu produženim trpljenjem teškoća. Iako trpljenje teškoća može da unapredi osobu i eliminiše nešto od njene karme, ona veoma sporo dolazi do razumevanja Fa principa, i zato tako sporo napreduje u svojoj kultivaciji. Ali ono što ja danas predajem je Dafa - Zakon celokupnog kosmosa. S tako ogromnim Fa, koji se predaje da bi se ljudi mogli unaprediti, naravno da će napredak doći brže. Ovi principi Fa ne samo da eliminišu neznanje i kriva shvatanja, i ispravljaju sve ljudske misli, već takođe ispravljaju sva abnormalna stanja. Znači, dok god učite principe Fa, dok god nastavljate da čitate, vi ste u procesu poboljšavanja. Zbog toga je jako važno čitati knjigu, učiti Fa.

Neki ljudi kažu: “Nije važno koliko dobro čitaš knjigu; to je samo sticanje razumevanja u tvom umu. Nije li odvojeno od gonga koji mi kultivišemo?” Ovo nas dovodi do teme kultivacije gonga. Znamo da kultivacija prvo može da razvije či, a kasnije gong, a oba su oblik materije. S druge strane, čini se da je razumevanje mentalno, i da nije u vezi sa materijalnim stvarima. Zapravo, ja vam mogu reći da su um materija jedno isto! Zar ne mislite da su u kultivaciji ista stvar? Kad tvoj um shvati principe Fa na određenom nivou, nisi li tada već na tom nivou? Svemu ovome uči Džuan Falun. Ovde neću zalaziti u detalje. Imate knjigu da je čitate. Znači, čitanje knjige je jako važno. To je uvek prvo o čemu govorim u mojim Fa-predavanjima. Svi vi ste učenici, i svaki od vas želi da se popravi i istinski dostigne Ispunjenje -zato ste došli ovde da učite ovaj Fa. Ključ za vaše napredovanje i dostizanje Ispunjenja je knjiga, Džuan Falun. Svi je, na svaki način, morate često čitati. 

Pre nekoliko dana jedan učenik mi je rekao: “Pročitao sam je preko dvesta puta, i zbilja ne mogu da je ostavim. I dalje je čitam.” To je stoga što više čita, on nalazi više toga. Kad ste na različitim nivoima dok čitate knjigu, vi će naći da vaše razumevanje datog reda može biti potpuno drugačije, u zavisnosti od okolnosti, ili broja čitanja. Možda ste je ranije tumačili na određeni način. Kad budete napredovali, možda ćete naći da se njegovo značenje promenilo i da sadrži viša unutrašnja značenja. Ovo ćete doživljavati kroz čitav tok svoje kultivacije.

Znate, sa Fa koji sam obznanio ja vas ne učim samo lečenju i održavanju zdravlja: ja ću pročistiti vaša tela do stanja bez bolesti, a onda vam omogućiti da unapređujete svoj nivo dok ne dostignete Ispunjenje. Da nemate Fa ovako visokog nivoa da vas vodi, uopšte ne biste znali kako da se kultivišete na višim nivoima. Da ne znate unutrašnja značenja principa Fa na tim nivoima, ne biste mogli ići tamo gore. Zato morate čitati knjigu. Istovremeno, potrebno je da unapredite svoj domen uzdižući svoje misli i svoje razumevanje. U svetu običnih ljudi, mi se trudimo da budemo bolji ljudi. U stvarnosti, to ide dalje od toga: u svojoj kultivaciji, vi nećete samo steći zdravo telo, ili neke natprirodne moći, već ćete dostići Ispunjenje i uspeti se na više domene.

Ako želite da dostignete te domene, ali ne znate principe za te domene, kako se možete uzdići ćete se uspeti tamo? Dok radite (idući) prema tim višim domenima, potrebno je da se oslobodite svih vrsta ljudskih vezanosti, istinski se kultivišući. One su kao slojevi brava, ili slojevi kapija koje blokiraju vaš put. Dok shvatate principe Fa, treba da bivate bolji iz dana u dan, u bilo kom okruženju u običnom ljudskom društvu. U najmanju ruku, potrebno je da se vladate kao kultivator, sa višim domenom i višim standardom. Drugim rečima, bez obzira gde ste, drugi treba da misle da ste dobar čovek. Dok se vaš nivo i misaoni domen uzdižu, neće li vaš gong porasti dok vaša kultivacija napreduje? Zato neki ljudi dugo vremena ne uspevaju da se popnu više vežbanjem čigonga. Oni su vežbali mnoge metode, ali ipak nisu uspeli da se kultivišu na više. Oni čak još uvek imaju zdravstvene probleme. Nisu li se uzalud kultivisali?

Pravi razlog što ti ljudi nisu bili u stanju da odu više je to što nisu imali principe Fa da ih vode. Fa kome vas ja učim je razumljiv, sistematičan, i zaista vam može omogućiti da dostignete Ispunjenje -on je najbolji. Zato ga tako puno ljudi ceni. U štampi je pisalo da ima preko 100 miliona učenika. Zašto ima tako puno učenika? Svi znate da su u društvu kao što je Kina, ljudi, posebno oni koji su malo stariji, doživeli brojne pokrete, među kojima je najpoznatija Kulturna revolucija. Imali su verovanja i slepo su obožavali, i načinili su greške i prošli to iskustvo. Doživevši različite pokrete, kako mogu da veruju u nešto na slepo? To je apsolutno nemoguće! Osim toga, zašto je toliko etabliranih intelektualaca, tako puno ljudi zdravog rezona, došlo da uči ovaj Fa? Jer ovaj Fa zaista može da bude odgovoran prema ljudima. Ono što artikuliše su opšti principi, principi Fa. On razumom ubeđuje ljude. 

Ovde na Novom Zelandu ima tako puno učenika. Ja, Li Hondži, ovde nikad nisam bio, niti sam od vas tražio da išta radite. Ja vam nisam tražio da se ponašate na neki određen način, niti sam pratio kako učite, zar ne? Zašto ste onda svi vi tako odlučni u svojoj kultivaciji? Jer znate da su principi Fa dobri. Koja je svrha ljudskog života? Zar čovek ne treba da bude do kraja odgovoran za sebe idući kroz život? To je najvažnije pitanje za jedan ljudski život.

Ovo što sam upravo rekao je bilo pre svega u nadi da ćete učenje Fa uzeti za ozbiljno. Pobrinite se da učenje Fa uzmete za jako ozbiljno. Neki ljudi su posvuda išli tražeći Tao da bi se kultivisali, ali nisu uspeli da podignu svoje nivoe. Oni nisu mogli dobiti Tao. Nisu vežbe ono što nisu mogli dobiti, već je to bio Fa - niko nije podučavao Fa principima za istinsku kultivaciju. Neka svi razmisle, Fa kosmosa je stvorio različite sredine i načine postojanja za živote na različitim nivoima. Drugim rečima, on je temelj stvaranja kosmosa, jer to je Fa koji je stvorio sav život i materiju. Onda, nisu li ti sporedni Fa, sporedni putevi, sporedni principi, i sporedni metodi kultivacije za koje su znali ljudi u prošlosti, samo delići ovog Fa kosmosa? To su samo mali komadići na najnižem nivou Fa koji se mogu otkriti ljudima. Ali ono što danas dobijate je Dafa kosmosa - istina koja nikada ranije nije bila poznata. To je istina kojoj nikada niko u istoriji nije poučavao!

Mislim da to znate svi vi, koji sedite ovde. Oni koji su tek nedavno krenuli ovim putem, ili oni koji još nisu krenuli putem, ili još nisu učili, možda se pitaju da li ja preterujem. Zapravo, kad budete sistematski učili knjigu, mislim da ćete razumeti o čemu govorim. Mi nemamo formu, niti upravljanje. Možete učiti ili ostaviti, po volji. Niko vas ne nadgleda. Ali ako ste odlučili da učite, ja ću morati da budem odgovoran prema vama. Odgovornost koju preuzimam se ne pokazuje među običnim ljudima. Takva je situacija.

Upravo sam pričao o tome kako treba da uzmete učenje Fa za ozbiljno. Sada ću pričati o nekim situacijama u društvu koje su nedavno nastale, posebno u Kini. Neki učenici su otišli Džongnanhai
 da prijave postojanje izvesnih problema onima koji vode zemlju, i ja ću usput pomenuti ovo pitanje. Ono što honkonške novine trenutno objavljuju je besmislica, totalna zbrka. Druge novine u Kini citiraju te honkonške novine. Svet verovatno zna da Hong Kong ima samo 6 miliona stanovnika, a tamo ipak ima tako puno novina i časopisa, a svi oni se bore za vest, da bi prodajom ostvarili profit. Tako su vremenom razvili običaj da veoma neodgovorno izveštavaju. Oni po volji puštaju glasine, bezobzirno izmišljaju priče, ili proizvoljno spekulišu o stvarima koristeći maštu. A onda izveštavaju na ovaj način. Honkonške kineske novine su najmanje ozbiljne novine na svetu. One se čak usuđuju da tračeve i govorkanja prenose kao zvanične vesti.

Ovde bih takođe hteo da vam predstavim svoje sopstveno gledište. Odlazak naših učenika u Džongnanhaj da prijave stvari liderima zemlje nije bio ni protest, niti sedeći štrajk. Oni nisu štrajkovali sedeći. Neki ljudi tamo su sedeli jer su radili vežbu sedeće meditacije. Oni nisu imali slogane ni transparente, niti su izvodili ikakve agresivne radnje, ili koristili ekstreman jezik. Svi oni su išli sa dobrim namerama i hteli da saopšte državnim liderima šta mi zaista mislimo. Situacija je drugačija od glasina koje cirkulišu, a koje je smislila Služba javne bezbednosti. Ima nekih ljudi koji pričaju kako je naš odlazak na Džongnahaj ovo, ili ono. Nije li Džongnahaj sedište narodne vlade? Zar narod ne može da ide tamo? Zašto su naši učenici išli tamo? Da li da se suprotstave vladi? Nisu li išli da prijave probleme liderima države i zatraže od njih da podrže pravdu za narod? Zašto je potrebno da se širi trač kako je to bilo organizovano? Zar vlast ne treba da bude srećna kad se narod organizuje da bi podržao dela vlasti?

Naravno, razmislite, zašto je tako puno ljudi otišlo tamo? Zapravo, ja mislim da je broj ljudi koji je tamo otišao premali! (Aplauz) Sad, ja ne ohrabrujem sve da idu. Šta sam hteo da kažem? Više od 100 miliona ljudi uči Dafu. Zato ako razmislite, relativno govoreći, nije li mali broj ljudi koji su tamo otišli? A to je zato što je broj učenika tako velik, zar ne? Zašto je onda toliko ljudi otišlo tamo? Mi smo znali da je policija u Tijanđinu hapsila i tukla naše učenike, i optužila nas da smo jeretički kult. Svi mi učimo kako da postanemo bolji ljudi. Da smo zaista loši ljudi, nas ne bi zanimalo kad nas nazivate zlim, ili kako god, zar ne? Međutim, mi smo zapravo istinski dobri ljudi. Označavajući nas lošima, zar nas ne vređate? Pošto se niste mogli urazumiti, i tamo nismo mogli dobro da vam objasnimo situaciju, mi smo to morali da prijavimo liderima u centralnoj vladi. To nije bilo pogrešno! (Aplauz) A to je zato što mi nismo nekakav pokret, niti mi napadamo vladu; mi smo naprosto hteli da kažemo da Služba javne bezbednosti nije valjano reagovala na situaciju. Prema tome, u našim postupcima nije bilo ničeg pogrešnog.

Neki novinari su bilo jako neodgovorni. Kad ugledaju nešto od čega mogu napraviti senzaciju, oni će verovatno izmisliti priču. Onda im nećemo dopustiti da nas iskoriste, takođe. Zato je moja pozicija da mi nismo bili protiv vlasti jasna; nije bilo protesta niti marša, i mi nismo učinili ništa radikalno. Samo smo hteli da obavestimo o situaciji. Ovaj je hteo da ide, i sledeći je hteo da ide, i tako su se gomilali. Od 100 miliona ljudi, samo nešto više od deset hiljada je otišlo tamo – čak ni delić. Nije li to jako malo? Da je situacija bila gora ili drastičnija, ja mislim da ne bi bilo samo deset hiljada, već verovatno mnogo više. Ne možete reći da je bilo pogrešno samo zbog velikog broja ljudi koji su otišli da prijave situaciju, zar ne? Prijaviti problem liderima zemlje je odgovornost, dužnost, i pravo svakog građanina. Kako bi to mogli biti loše? Nije. Mi nismo protiv vlasti, niti se mešamo u politiku; istovremeno, mi dobrovoljno podržavamo zakone zemlje. Nije li tako? Mi smo dobri ljudi gde god da se nađemo. To je ono što ja mislim o toj situaciji.

Svi mi znamo da se kultivišemo. Budući da je kultivacija, ništa na našem putu nije slučajnost. Ja često kažem ovo: istovremeno postoje oni koji su protiv nje, i oni koji je podržavaju; oni koji veruju u nju, i oni koji ne; oni koji su dobri ljudi, i oni koji su loši; oni koji su ispravni, i oni koji su zli. Takvo je čovečanstvo, i takav je princip uzajamnog-podsticanja i uzajamnog-sprečavanja. Ako ima ljudi koji se protive nečem, ne znači automatski da to nije dobro. Vi znate da ne biste mogli da se kultivišete da nema demona. Kad ti se suprotstave, zar ti to ne daje priliku da sagledaš svoje srce, da vidiš da li si odlučan, i da li si u stanju da se kultivišeš? Pošto je kultivacija ozbiljna, ako bi običan čovek dostigao domen Ispunjenja, razmislite, bez ikakvih pravih testova, kako bi se to moglo važiti? Zato će biti testova poput ovog, i situacija poput ove.

Ovo ne znači da nam oni koji čine zle stvari zapravo pomažu. Oni zaista čine loše stvari. Ali ja koristim njihove loše postupke da pružim kultivatorima priliku za kultivaciju. Da li se i dalje kultivišeš ako ima ljudi koji se protive? Da li i dalje misliš da je dobro, kad ima ljudi koji kažu da nije? Nije li to iskušavanje tvoga srca? Svi, znači, treba da budete načisto da je kultivacija ozbiljna i da se apsolutno ništa ne dešava slučajno.

Jesti li razmišljali o ovom: preko ovog incidenta ceo svet je saznao za pojavu Dafe! (Aplauz) To može dopreti do mnogo šireg područja nego što bi aktivnosti širenja Dafe ikad mogle. (Aplauz) Istovremeno, to je zaista veoma ozbiljan test za učenike u Kini. Naravno, ove reči su namenjene kultivatorima. U običnom ljudskom društvu će se manifestovati na običan način. Upravo sam objasnio svoje stanovište - ono je ovakvo. Mi nismo ometali niti uznemiravali državne lidere, vlade, zakone, itd, jer mi smo dobri ljudi. Mi smo tamo otišli samo da bi prijavili situaciju.

To je sve što imam da kažem o tome. Pošto je ovo Fa- konferencija, vi treba da delite iskustva, i kroz njih ćete ispitati sebe da biste ustanovili gde podbacujete, i da biste se istinski popravili. Danas ćemo ceo dan posvetiti razmeni iskustava. Sutra ću vam odgovarati na pitanja. Ova konferencija će trajati jedan i po dan. Nadam se da ćete svi sedeti u tišini dok slušate prezentacije drugih ljudi. Ceniti druge je ceniti sebe. To je zato što je Fa-konferencija nešto sveto, a vi kultivišete Dafu kosmosa! U redu, to je sve što ću reći. (Aplauz)

Tokom jučerašnje  Fa-konferencije, ja sam gledao i slušao vaša izlaganja u susednoj prostoriji. Mislim da je ova Fa-konferencija veoma dobro prošla, i da je mogla da ispuni pravi zadatak Fa-konferencije. Konferencije vam doprinose i omogućavaju da da se istinski unapredite, pa su nešto jako dobro. Ovog jutra ću se fokusirati na odgovore na vaša pitanja. To je postao deo rutine na našim Fa-konferencijama. Možete postavljati pitanja, ako ih imate. Ja ću dati sve od sebe da odgovorim na sva vaša pitanja, koliko god to vreme bude dopustilo.

Što se tiče pitanja koja uključuju zemaljske stvari, mislim da je najbolje ne postavljati ih. A što se tiče stvari iz vaših testova, u koje se niste baš prosvetlili, iako biste voleli da me pitate za njih, ti testovi zapravo služe za vas, da ih vi prođete. Ako na njih dobijete odgovor, to će biti kao da vam ništa ne ostaje u šta bi se prosvetlili, je li tako? Postavljajte više pitanja koja su u vezi s vašom kultivacijom. Treba da postavljanje što manje onih koje nisu u vezi s tim. Najbolje je uopšte ih ne postavljati. Dobro, hajde sada da počnemo. 

Pitanje: Pošto je ovo prva Fa-konferencija na Novom Zelandu, i svi mi smo novi učenici, nadali smo se da će Učitelj više predavati o Dafi, da bi usmerio našu kultivaciju.

Učitelj: Odgovaranjem na vaša pitanja, ja vas zapravo učim Fa, jer većina pitanja koja se postave su vezana za našu kultivaciju. Objasniću vam što jasnije mogu kad su u pitanju ove stvari.

Pitanje: Živim u iznajmljenoj kući. Osoba u drugoj sobi ima puno knjiga o čigong i religiji, i možda je opsednuta duhom. Molim vas da mi kažete da li to može uticati na mene?

Učitelj: Hajde ovako da to predstavimo, ono što ti kultivišeš je Dafa, istinski način kultivacije. Jedino što se drugim čigong praksama mogu desiti je da budu potisnute energijom tvoje ispravne kultivacije. One tebe ne mogu omesti. Ali jedno moram istaći: ako ne budeš mogao da se vladaš dobro, i pomešaš ih, sve čitajući i sve vežbajući, onda je verovatno da ćeš upasti u nevolju. Ako možeš da zaštitiš svoj šinšing, međutim, na tebe neće uticati nijedna okolina. Zapravo, možeš reći da mnogi ljudi vežbaju loše stvari, ali jesi li shvatio da danas nijedna ljudska sredina nije čista? Znači, gde god naši kultivatori bili, dok god ste u sebi obazrivi i kultivišete se na čestit i dostojanstven način, nema potrebe da brinete za te stvari. Nećete imati nikakvih problema. Pošto je vaša briga jedna vezanost, čim vam se stvori takva vezanost, ona se mora eliminisati. Znači, iako se može činiti kao da je smetnja od strane drugih, lako bi se moglo desiti da to proizvodi tvoj um.

Pitanje: Kad ste u svojoj poeziji napisali: “I pomozi Učitelju na putešestviju kroz ljudski svet ” i “Hajde, pomozite mi da okrenem Falun”, da li ste mislili na učenike, ili na bude, taoe i bogove?

Učitelj: Na oba. Razmislite: u doba kad sam predavao Fa, ja sam držao časove. Ja sam zapravo negovao elitu Dafe. Danas, v ste ti koji potvrđuju Dafu među svakodnevnim ljudima – vi ste ti koji to čine. Čak su i naši novi učenici postali veterani, i svi su angažovani u širenju Fa i pomaganju da više ljudi dobije Fa. Vaša kultivacija, kao i vaša opredeljenost za Dafu, su čvrsti kao stena, i snažno su stabilisali Dafu. Istovremeno, pomoć da viđe ljudi dobije Fa u običnom ljudskom društvu je samo po sebi pomaganje Učitelju. Naravno, sve to se radi bez namere; to je neizbežan deo vaše kultivacije. To je naprosto tako. Naravno, oni na višim nivoima imaju svoje situacije, i tamo je tako.

Pitanje: Kako da shvatim ova dva reda u vašoj poeziji: “Oni koji tvrde da imaju obilje znanja, // upravljaju svojim veštinama tako vično, // ali sve se radi u osećanjima.”

Učitelj: Tokom istorije je bilo puno slavnih ljudi, mnoge smatraju za mudrace, i mnoge svakodnevni ljudi smatraju za značajne ličnosti, uključujući mnoge današnje slavne ljude. Ipak su svi oni svakodnevni ljudi, i nisu se uzdigli iunad i izvan emocija. On misli da je imao neka dostignuća, a onda drugi odobravaju da je izuzetan, pametan, i da ima mudrost. Zapravo, iz onog što ja vidim, sve to se radi unutar domena emocije. To je značenje. Niko od njih se nije uzdigao iznad i izvan emocija, i svi su u sredini svakodnevnih ljudi. Znači da su i dalje svakodnevni ljudi.
Pitanje: Moje dete je staro dve godine, i jako voli da gleda Učiteljev video snimak sa vežbama. Ali njegov otac se jako protivi tome.

Učitelj: Kultivacija Dafe radi povratka pravom, prvobitnom sebi je pravi smisao dolaska ljudi ljudi na ovaj svet danas. Ovo što sam vam rekao je definitivno istina. Od svih ljudi na svetu danas, zapravo, niko nije došao da bi bio čovek. Mada, nisu svi obavezno došli da dobiju Fa, takođe. Kako postojati u ljudskom društvu nije naš cilj, kao što sam upravo pomenuo, nisu svi obavezno došli da bi dobili Fa, ali svi jesu došli ovde zbog Fa. Kako naše postojanje u ljudskom društvu nije jedini cilj u našim životima, i krajnji cilj čovekovog života i postojanja je da se vrati nazad, nije onda ovo što mi činimo nešto najbolje? Možda time što mu ne dopušta da se kultiviše, otac deteta pomaže oboma vama da prođete test. Moglo bi niti i drugih faktora, takođe, poput toga da zaista sprečava oboje vas da se kultivišete. I kako treba da gledate na ove stvari? Kako god da osećaš da je ispravno, samo tako učini. Na tebi je da izvagaš.

Pitanje: Ljudi imaju različite ličnosti. Da li je tačno da što viši nivo neko kultiviše, ima manje [ličnosti]?

Učitelj: Ljudi imaju različite ličnosti, ali one nisu iste kao njihova originalna priroda. Ličnost čoveka je u velikoj meri manifestacija vezanosti kojih ne žele da se odreknu. Naša originalna priroda neće postati prepreka našoj kultivaciji, jer mnogi ljudi imaju duboko usađene, fundamentalne kvalitete. To su različiti kvaliteti njihovih bića. Neki vole da rade stvari brzo, a neki vole da rade stvari polako. Naravno, to ne uključuje postnatalne navike koje neko razvija. To da li je tvoje biće brzo ili sporo, neće ometati tvoju kultivaciju.

Ipak morate biti vredni u učenju Fa, jer vreme života je zbilja ograničeno. Iako ljudi u običnom ljudskom društvu žele da steknu stvari koje će trajati u njihovim životima večno, u ovom ljudskom svetu, oni ništa ne mogu steći izuzev kultivacijom. Bez obzira koliko novca imaš, koliko ti je visok položaj, ili koliko je udoban tvoj život, ništa ne možeš poneti sa sobom. Ovde dolaziš sa bez ičega osim tvog tela, i ništa ne možeš da odneseš kad odlaziš. Jedina stvar koja se može odneti s tobom je ono što se stekne kultivacijom, jer to se nosi direktno na Pravom telu osobe. Zato je to najvrednije i najteže steći. Zato zaslužuje da se čuva više od ičeg. Određuje šta će osoba steći večno, i određuje koji režim postojanja i sredina će se uspostaviti za njega na različitim nivoima. Ovo ljudsko mesto je grozno, a osoba ipak može da se kultiviše ovde; nebesa su jako dobra, ali tamo ipak nije lako kultivisati se. Ljudi ovde mogu da se kultivišu upravo zbog jada na ovom ljudskom mestu.

Pitanje: Ako je čovek dobre naravi, da li mu je lakše da se kultiviše? Da li je nekome ko se lako naljuti teže da se kultiviše?

Učitelj: Upravo sam rekao da čovek ima osobine svog bića. Ali što se tiče ljutnje, to nije deo urođene prirode čoveka. Mogu vam reći da kad se čovek naljuti, to definitivno proizvodi njegova demonska priroda. Zašto? Neko može misliti: “Imao sam dobre namere. Izgubio sam strpljenje da bih ga naučio kako da se ponaša.” Ili: “Izgubio sam strpljenje da bih ga naterao da dobro uradi svoj posao.” To prouzrokuje demonska priroda, i naziva se “upotrebom lošeg da bi se pobedilo loše,” jer ste koristili demonsku prirodu da naterate druge da urade dobre stvari. Ako prema njemu postupaš ljubazno i ljubazno mu kažeš da dobro treba da uradi posao, ja mislim da će biti dirnut i da će zapravo uraditi dobar posao svojom voljom, umesto da ga ti teraš. Onda će raditi još bolje. Znači, u kultivaciji treba da postepeno eliminišeš manu da gubiš strpljenje. Uvek ti se činilo da je teško kontrolisati sopstveni temperament; zapravo nije teško. U mnogim slučajevima si mogao bolje rešiti stvari da si koristio razum. Znači da ne možeš gubiti strpljenje.

Kad prema nekom izgubiš strpljenje, ti mu daješ vrlinu. Tvoje gubljenje strpljenja mu zaista može umanjiti karmu. To je sigurno. To je zato što si se prema njemu poneo kao demon, bilo u dnevnom životu, ili u kultivaciji, i to mu je omogućilo da umanji svoju karmu. Ali ono što si ti dobio mogla bi biti karma koja je prebačena sa njega. Zato mislim da kao kultivatori ne treba da radite takve stvari. Neka on sam obavlja svoju kultivaciju i transformiše sopstvenu karmu.

Pitanje: Imam puno poteškoća i nevolja u svojoj kultivaciji,pa se fokusiram na samo-spasavanje i nisam u stanju da da širim Fa. Da li je tačno da ja mogu da se kultivišem samo do ranga arhata?

Učitelj: To nije slučaj. To je teorija u budizmu. Svaki poedini učenik Dafe ima drugačije stanje kultivacije. Ne mora svako da širi Fa. Nema propisa koji govore da moraš raditi ovo ili ono. Zapravo, biti sposoban da misliš o širenju Fa, i da li to radiš kad srećeš ljude u dnevnom životu, ili to radiš na organizovan način, oba su manifestacija sopstvene kultivacije učenika, i to je sjajna stvar. Baš kao Fa-konferencija koju danas imamo: neki ljudi mogu da pričaju o svojim iskustvima, dok drugi ne mogu, iako se i oni kultivišu. Samo što svako ima drugačije stanje u svojoj kultivaciji. Povezano je s tim, i to nije problem.

Pitanje: Kako da shvatim teškoće koje sam sam doneo sebi? Kad se prevaziđu, da li se računaju kao testovi koji se prođu u kultivaciji?

Učitelj: Dopustite da vam kažem: možda ćete moći da prevaziđete teškoće koje ste doneli sebi, ali to su samo teškoće u vašem običnom životu. Zašto? Jer nisu priređene za tvoj put kultivacije, i jer se svaki korak sistematski priređuje – vezanosti koje treba eliminisati, kada ćeš napredovati pošto prebrodiš izvesne izazove, deo tvoga tela koji treba obogatiti, koji delovi problema će se rešiti, koje vrste stvari će se javiti kroz kultivaciju, koji domen ćete dostići… sve ovo se sistematski priređuje. Stoga, ako nešto dodatno uvedeš, to je isto kao da si poremetio ovaj niz stvari, koje su sistematski priređene za tebe.

Znači da ne treba namerno tražiti teškoće, niti treba namerno nešto planirati. Kultivišite se prirodno. Ako možete da prođete kako treba sve sa čim se susretnete, to će biti vrlo dobro. Ako ste sposobni da pogledate u sebe i pronađete svoje vezanosti kad naiđete na bilo koju nevolju, onda je to upravo kultivacija. Znate da postoje ljudi koji se kultivišu u planinama. Zapravo, oni su u visokim planinama u ovoj oblasti, samo što ljudi ne znaju za njih. Kultivatori postoje na mnogim visokim planinama sveta. Neki od njih se kultivišu nekoliko hiljada godina, i vrlo sporo podižu svoj nivo. Oni se kultivišu samo trpljenjem teškoća. Iako teškoća zbilja može da omogući ljudima da se kultivišu i eliminišu nešto karme, ako se ne kultivišu prema principima Fa, njihova kultivacija je osuđena da bude spora. A pošto ne znaju principe Fa na tako visokim nivoima, oni ne mogu da napreduju do tako visokih domena.

Zašto danas možete da se kultivišete tako brzo? U vašem sadašnjem stanju, vi ne možete da zamislite koliko brzo napredujete. Prošlo je tek nekoliko kratkih godina otkad sam predavao Fa, i već ima puno ljudi koji mogu da zadovolje standard za Ispunjenje. To je naprosto neverovatno. To je zato što oni uče Dafu, a Dafi kosmosa je vrlo lako da asimiluje osobu. Sećam se da sam davao ovaj primer: ako se u visoku peć sa istopljenim čelikom ubaci strugotina ili iver, momentalno više nećeš videti ni traga od njega. Čovek je kao taj iver, a ovaj Dafa je kao visoka peć sa istopljenim čelikom. Da bi se čovek asimilovao, asimilovati jednu osobu je tako lako. Ali ja ne mogu tako da radim, moram vam dopustiti da se sami kultivišete. Kad bih tako činio, to bi bilo jednako kao da stvaram novo biće; možda biste imali svoj prvobitni izgled i karakteristike, ali u krajnjem rezultatu to možda više ne biste bili vi. Zato vam ja kažem da se istinski kultivišete, da zbilja uzdignete sebe i oslobodite se.

Pitanje: Da li je u redu recitovati s vremena na vreme formule za vežbe, dok se rade vežbe?

Učitelj: To nemojte činiti. Vežbanje je vežbanje. Pošto vežbe zahtevaju uzvišeno stanje, čovek treba da se potrudi da ništa ne misli. A učenje Fa je učenje Fa. Stoga se oni moraju razdvojiti. Čak i četiri stiha na početku svake vežbe se recituju samo pre početka vežbe, a ne tokom nje. Na taj način je lakše dostići uzvišeno stanje.

Pitanje: Novi učenici treba da shvate principe vežbi, a čak i neki stariji učenici netačno rade pokrete.

Učitelj: Ispravite ih ako su netačni. Što se tiče nerazumevanja Fa, naprosto neka uče Fa. To treba da bude razdvojeno od vežbanja. Od onih ljudi koji ne uče Fa, treba da zatražite da uče Fa; u suprotnom će njihovo vežbanje biti uzalud. Reći ću vam, znate li šta je najveća šteta? Oni koji su ušli u Fa, ali su ga promašili, ili oni koji ga nisu uzeli čak i kad im je dat - to je nešto što će večito, gorko žaliti. Oni ne mogu da zamisle bolno kajanje koje će večno osećati! To je zato što je mnogim životima bilo predodređeno da dođu ovamo da dobiju Fa. Tokom dugih vekova, ima i života koji su izgubili svoje ispravne misli, koji su sve manje i manje sposobni da znaju zašto su ovde, pa lako zalutaju. Kad se jednom izgube, to je stvarno… Naravno, sreća je da principi Fa mogu da reše ove probleme. Jedini razlog za brigu je to što ga vi ne čitate; jedini razlog za brigu je što ga ne učite. On može da probudi sve u vama, i može da očisti sve što je prekrilo vašu prvobitnu prirodu. 

Pitanje: Da li u sebi mogu da pevam muziku za vežbe dok meditiram?

Učitelj: Nemoj pevati. Zašto se tokom vežbi sluša muzika? Jer sam ja uzeo u obzir da [uslovi pod kojima] se današnji ljudi kultivišu razlikuju od onih u kojima su bili svi kultivatori u prošlosti. Vi imate zaposlenja, vi naporno radite i učite u društvu, i zbog ovog je teško utišati um. Svrha slušanja muzike je upravo da biste mogli ući u stanje mirnoće. Koristi se jedan misao slušanja muzike, da bi te sprečilo da misliš o drugim stvarima. Koristi se jedna misao da zameni hiljade drugih misli. Ali slušanje muzike, samo po sebi, može postati vezanost. Srećom, naša muzika je ojačana energijom, i ma sadržaj našeg Dafe. Znači da je transformisana na takav način da vam bude od koristi i pomogne da napredujete u kultivaciji. To je uloga koju igra Dafa muzika. Nemojte se fokusirati na površinu melodije; drugim rečima, nemojte se vezivati.

Pitanje: Video sam rotirajući šrivatsa [image: image1.png]


. Da li je to znak koji je utisnuo Učitelj?

Učitelj: Uopšteno govoreći, znak je utisnut na čelu. One koje vidite u nekom drugom stanju su samo simboli šrivatsa, što je znak Buda-škole.

Pitanje: Buda Šakjamuni je pretrpeo mnoge teškoće kad je sišao da spašava ljude. Da li je on i dalje na nivou tatagate?

Učitelj: Buda Šakjamuni je tatagata, i to je definitivna istina. Ali niko nije pričao o tome na kom nivou je on bio. Sve bude i Fa-kraljevi na različitim nivoima se nazivaju tatagatama. Niko nije pričao o tome, i ne treba da se zna.

Pitanje: Zašto Tao-škola takođe mantra “Buda Amitaba” i “Bodisatva Guanjin”?

Učitelj: Pravi sistematični taoizam se nije uobličio do Ming dinastije [1368–1644 n.e.]. Pre toga u Tao-školi nije bilo religije. Naprosto je imalo formu da učitelj vodi grupu učenika dok se kultivišu. Iako je postojala grupa ljudi, nije se razvilo u punopravan religijski oblik. Posle Ming dinastije, njegova forma je u osnovi postala identična formi manastira i religija. Pošto tao treba da se kultiviše čistog srca, u samoći i mirnoći, on nema komponentu ponude spasa svim živim bićima. Koji su ciljevi religije, kad se oformi? Jedan je da omogući ljudima da se kultivišu do Ispunjenja; drugi je da religije mogu da navedu ljude u društvu u celini da poprave svoje srce i um. Znači, i taoizam je, takođe, počeo da radi te stvari, izvodeći religijske rituale za ljude i nudeći ljudima spasenje. Pošto je velik broj ljudi postao sledbenicima, morao im je ponuditi spasenje. Ponuda spasa ljudima znači da ne može spasiti samo jednog ili dva čoveka—to se ne bi moglo nazvati “ponudom spasa ljudima,” već “podizanjem učenika.” Pa su se i tamo počeli koristiti nazivi poput bude, bodisatve, pa čak i arhata. [Religija] o kojoj ovde govorim je obični tao – ne Veliki tao. Nastala je u novijoj istoriji.

Pitanje: U telo mi je ušao opsedajući duh jer sam praktikovao drugi čigong. Onda je ušao u telo mog sina i naučio ga taj čigong. Hoću li ja eliminisati njegovu opsednutost?
Učitelj: Ako se osoba samo približila Dafi, ali nije istinski ušla u njega—ako je prošla pored njega, ili samo posmatra spolja—to je nešto najžalosnije! Sve što ovde predajem treba da vam kaže kako da budete kultivatori. Ako ne možete da se rešite svojih vezanosti, nikada nećete postati kultivatori. Samo možete biti zarobljeni u jadu dok ste vezani za te vaše jadne stvari. Ja ću se pobrinuti za ove stvari kod praktikanata koji se istinski kultivišu, ali moraš biti kultivator. Napredujući, potrebno je čak da izbrišeš iz svoje pameti ovo što sam upravo rekao da ću se pobrinuti za tvoje stvari. Ti apsolutno ne treba čak ni da misliš šta Učitelj može da učini za tebe—[naprosto misli da] ja neću ništa učiniti za tebe. Samo uči Fa i očvrsni u Dafi. Što se tiče stvari u vezi tvog deteta, o njima uopšte ne treba da misliš. Ti nećeš moći da ih razrešiš čak i ako si vezan za njih celog života. Kad više ne budeš vezan za njih, ja ću se pobrinuti za te stvari kako valja.

Kako bi čovek i dalje mogao imati tako puno nevolja oko sebe dok se Ispunjava? Kako se to može dopustiti? Ja ću sve razrešiti za vas—ne samo stare račune koje ste gradili život za životom, već i predodređene veze koje ste oformili. Čoveku nije lako da se kultiviše do Ispunjenja. Dugovi koje dugujete iz jednog u drugi život i računi koje hoćete da se izmire iz života u život—a njih je tako puno—svi oni se moraju razrešiti za vas. Vi zaista treba da budete prosvetljeno biće, iznutra ka spolja, pre nego što dostignete Ispunjenje. Kako možete da se Ispunite ako ne otplatite mnoge stvari koje dugo vučete sa sobom, kao i mnoge dugove i jade koje treba da namirite? Ipak tih stvari niste svesni, niti ih možete razrešiti. Samo možete biti bolno vezani za njih celog svog života; ne možete ih razrešiti. Sad kad ste se susreli sa Dafom, zašto se i dalje brinete za te stvari? Opustite se. I dalje vam ostaje barem još jedan uzdah, i dalje imate najmanje jednu ispravnu misao, zar ne? Onda se samo kultivišite u Dafi. Recimo da zbilja nećete biti u stanju da sačuvate druge delove sebe: zar ne možete barem da sačuvate taj deo sa ispravnom misli? Osim toga, kad u budućnosti budete dostigli Ispunjenje, kako se te stvari ne bi sredile za vas? Ali ako ste tako snažno vezani za te stvari, kako onda da ja postupam sa stvarima kad si ti u pitanju? Svaka misao je vezanost, a vezanosti se ne formiraju za jedan dan, ili dva. Pored toliko vremena koje je proteklo, toliko mnogo vezanosti, i toliko straha, kako možeš biti kultivator? Dobro je za tebe da čuješ ove snažne reči.

Pitanje: Neke moje misli proizvodi misaona karma, i ja znam da je to prilika za mene da transformišem karmu. Učitelju, molim vas da mi kažete kako rešim ovo.

Učitelj: Ostavi po strani tu vezanost, kultiviši se na čestit i dostojanstven način—eto kako! Ako bilo koji od vas, učenika, ovde, trenutno na pameti ima stvari kojih ne može da se oslobodi, u ovom času ti možeš da ih se oslobodiš. Garantujem da kad izađete iz ove sale danas, imaćete drugačiji način razmišljanja o tim stvarima. Kultivacija je proces oslobađanja od ljudskih vezanosti do najveće mere. Zašto toliko brinete za tu stvar? Jer stvar koja ti okleva u umu, stvar za koju si vezan toliko i za koju toliko brineš, predstavlja zid—zid koji te sprečava da za sobom ostaviš ljudskost. Ja tražim da se svaka od tvojih misli postepeno otrgne od ljudskosti i dospe u božansko stanje. Ipak je svaka tvoja misao povezana i vezana za ovo mesto ljudi. To je kao brod koji treba da isplovi, ali ga konopci vezuju za dok. Mnogi konopci su vezani, i ne možeš otići dok ih ne razvežeš.

Pitanje: Neki učenici dugo vremena ostaju u stanju eliminacije karma-bolesti. Da li to znači da se oni zadržavaju na istom nivou i nisu u stanju da dalje napreduju?

Učitelj: Oni se zaista predugo zadržavaju na tom nivou, ili drugim rečima, vezanosti predugo ostaju. Među učenicima generalno postoje dve situacije. Neki kažu da su predugo vezani za svoje zdravstvene probleme. Kao što znate, vaša kultivacija ne treba da postigne samo jedan jedini cilj. Treba da vam ukloni karmu dok unapređujete sebe. Ako ste vezani za karmu, vi nećete moći da unapredite sebe, niti ćete moći da unapredite svoj šinšing, u kom slučaju nećete moći da prođete test. Teškoća će se razvlačiti dugo vremena. To znači da niste mogli da napredujete u svojoj kultivaciji, i da ste ostali u toj fazi. Da ste istinski, marljivo napredovali, vi biste odavno prošli taj test. Ali vi se i dalje niste prosvetlili u to posle tako dugo vremena. I baš naprotiv, vi ste razvili vezanost za sam taj zdravstveni problem, koji je uzdrmao vašu veru u kultivaciju Dafe. Kao rezultat, pre nego što jedna muka bude prevaziđena, druge se gomilaju jedna za drugom, čineći test nesavladivim. Naravno, ne možemo isključiti da neki učenici naprosto imaju puno karme. Kultivacija je složena. Ali ja mislim da većinu slučajeva prouzrokuje previše sporo uspinjanje po nivoima, što produžuje takvo stanje.

Pitanje: Da li je u redu prikazivati Fa-predavanja koja ste držali u izabranim prilikama, kao što su vaši susreti sa pojedinim učenicima, ili kad su učenici izveštavali od situacijama i postavljali pitanja?

Učitelj: To nije dobro! Uopšte nije dobro! U nekim privatnim dešavanjima, kad nikome nisam davao da snima, neki ljudi su insistirali da u džepu sakriju kasetofon. Ta osoba pokušava da me prevari, ali ona zapravo vara samo sebe. To je zato što vaša celokupna kultivacija, kao i vaš celokupni napredak predstavlja proces sopstvene kultivacije. Sve što se skriva je detinjarija. Stvari o kojima govorim u posebnim uslovima se ne odnose na opšte stvari. Neće li onda smetati drugima da se prikažu stvari koje nisu za opštu primenu? Moram vam reći, principi Fa su ogromni. Ja sam predavao Fa sa stanovišta makroskopskog i celog, i nisam vam saopštavao specifičnosti. Da jesam, bilo bi vam jako teško da se kultivišete. Ti si jedan od onih koji se kultivišu u Dafi, i biti odgovoran prema Dafi je biti odgovoran prema sebi. Kad bi ovaj Dafa jedan korak skrenuo sa staze, vi se ne biste mogli vratiti. Kad Fa ne bi bio ispravan, ne biste mogli da se kultivišete do Ispunjenja.

Pitanje: Naučio sam da gledam u sebe i neprekidno eliminišem loše misli u sebi, ali ponekad kad nekome ukažem na njegove loše misli, on zbog mene postane uzrujan. Da li tako generišem karmu? 

Učitelj: To nije generisanje karme. Dobro je da možemo da primetimo vezanosti koje imamo, ali ne treba da budemo ljudi koji se preterano brinu oko svake sitnice.

Što se tiče ukazivanja drugima, ako si to uradio s dobrom namerom, onda je to trebalo uraditi. Dok se kultivišeš, zar ne treba da misliš na tuđu dobrobit? Treba najpre na druge da misliš. Kad vidiš tuđe nedostatke, zašto mu ne reći, budući da se i on kultiviše? Bez obzira kako on to prihvata, ako je neophodno reći mu, onda mu treba reći. Imao si dobru nameru i to je Učitelj video, i nije neophodno da to pokažeš drugima. U slučaju da ne prihvati ono što kažeš, bez obzira da li prihvati ili ne, ti si dirnuo u vezanosti koje on treba da ukloni, i ja mislim da će to služiti kao katalizator za njegov napredak. U tom času se možda neće prosvetliti, ali kasnije možda hoće. Ako se ni tada ne prosvetli u to, ja ću upotrebiti tuđa usta da ga upozorim. Ako i dalje ne shvata, tresnuće glavom i ostaće mu velika čvoruga. (Učitelj se smeje) Samo se šalim! Zapravo, kultivacija služi da se uklone vezanosti. Ako želiš da razumeš kako da se kultivišeš, moraš čitati knjigu Džuan Falun, i čitati iznova i iznova. Biće tvoj problem ako si otkrio sopstvene vezanosti, ali nisi voljan da ih ukloniš. Ako nisi u stanju da ih sam otkriješ, ali su ti drugi ukazali na njih, pa se ljutiš, onda možeš pogledati u Džuan Falun. Ne moraš ga čitati sa nekim ciljem u sebi, naprosto uzmi Džuan Falun, i bez obzira da li je na kineskom, engleskom, ili nekom drugom jeziku, kad ga otvoriš nasumice, garantovano je da će ti deo na koji budeš naišao direktno ukazati na to. Garantovano je da će tako biti. Ali ovo nemoj raditi kao eksperiment. Namera da se eksperimentiše je jako loša; to je neozbiljnost s našim Fa. Znači, ako budeš hteo da ga isprobaš, to neće ići, i neće ti pomoći.

Pitanje: Prošle su dve godine otkad  sam počeo da učim Fa, i moj šinšing se popravio. Ali nisam iskusio nikakve veće teškoće na fizičkom planu. Da li Učitelj i dalje vodi računa o meni?
Učitelj: Kultivišeš se dve godine. Razmisli: da ja nisam vodio računa o tebi, ti bi odavno napustio ovu kultivaciju. Zapravo, ne treba da se porediš sa drugima. Možda misliš: “Drugi su imali velike teškoće, poput toga da ih udari auto. Iako je auto bio oštećen, oni nisu fizički povređeni. I ja treba da prođem takvu teškoću.” Svako ima drugačiju situaciju u kultivaciji. Možda to nisam priredio za tebe, i možda koristim drugačije načine da ti pomognem da eliminišeš svoju karmu. Zapravo, kad bi sve poteškoće bile iste, onda ne bi bilo šta da kultivišete—znali biste čim bi videli kako stiže. Kad bi sve na šta nailaziš bilo isto kao kod osobe kraj tebe, a ti samo sledio šablon, to ne bi bila kultivacija. Zato se svačija situacija puno razlikuje.

Pitanje: Moje dete se navikava da sluša snimke Fa-predavanja Učitelja. Ja mu ih takođe puštam pre spavanja. Da li će ga ovo činiti pospanim i dok bude slušao Fa kao odrastao?

Učitelj: Neće. Dobro je to što činiš. Dete uživa slušajući jer njegova iskonska, originalna priroda to razume. Te iskonske stvari se postepeno smanjuju i zakopaju se posle uzrasta od tri godine. Deca su i dalje jako nevina posle treće, a do šeste godine. Posle šeste teže formiranju sopstvenih koncepata.

Pitanje: Kako su postavljene predodređene veze za kultivaciju?

Učitelj: Neke su oformljene na različitim nivoima, a neke su oformljene na ovom mestu ljudi.

Pitanje: U našoj oblasti, Dafa materijali se još ne distribuiraju javno i masovno u društvu. Postoji li neki poseban razlog za to?

Učitelj: Svima vam ide dobro u vašoj kultivaciji. Što se tiče forme, vi se u osnovi kultivišete u skladu sa formom Dafe, i tu nema problema. Što se tiče materijala, neka područja ih možda imaju, a neka možda nemaju. U Kini ima krajeva gde nekoliko desetina ljudi mora da deli jednu knjigu, i oni su u velikoj nestašici materijala. Posebno na selu vlada nestašica knjiga. Nestašica knjiga je izrazita. Ovi problem će biti rešeni.
Pitanje: Kako da bolje razumemo Fa na osnovu Fa?

Učitelj: Najkrupniji razlog za neuspeh da se Fa shvati na osnovu Fa je to što ljudi gledaju na Fa koristeći obične ljudske koncepte, i govore o Dafi koristeći obične ljudske izraze, kao su ljudi spolja. Ako neko istinski razume Fa na osnovu principa Fa, ono što kaže biće Fa, a njegovo ponašanje će biti ponašanje učenika Dafe. To je ono što se zove marljiva kultivacija. On govori drugačije. On govori o tome kako biti marljiviji, dok se marljivo napreduje u kultivaciji. Ipak, oni koji ne mogu da govore o Fa na osnovu Fa ga shvataju samo percepcijski, ili se drže običnog ljudskog razmišljanja samo osećajući da je Dafa dobar, i pričaju o Fa izrazima običnih ljudi. Obično je tako. Razlike su prilično velike.

Pitanje: U zadnje vreme sam klonuo duhom, i ne mogu da radim stvari energično. Je li to lenjost?

Učitelj: Budite marljivi! Sredite se! Mogu vam reći da je ovo još jedna manifestacija demonske prirode, a to prouzrokuje misaona karma. Upravo u tom stanju ona te koči i blokira tvoj napredak. Ako shvataš Fa na osnovu principa Fa i zaista vredno napreduješ, prevazići ćeš ovo.

Pitanje: Moj trogodišnji unuk voli da gleda fotografiju Učitelja i znak Faluna. On izgovara stvari poput: “Falun se okreće na nebu i zemlji, dostići Ispunjenje je vratiti se kući.” Ali otac deteta često ometa njegovo učenje Fa. Ima stvari u kojima ne mogu direktno da intervenišem.

Učitelj: Najpre u sebi treba da potražiš uzroke. Ako njegov otac ne shvata, i ne dopušta mu da se kultiviše, nemoj to činiti to u njegovom prisustvu. Razmisli: kultivacija je najispravnija stvar koja se može raditi. Pošto njegov otac ne shvata, a ti ne možeš jasno da objasniš, s detetom možeš pričati o tome u nekom trenutku, kasnije. Ti znaš da to nije obično dete. Ono ima samo tri godine, ali njegove reči nisu nešto što mogu izreći obični ljudi.

Pitanje: Ima li ikakve sličnosti između nagona običnih ljudi za uspehom i vezanosti o kojima ste govorili?

Učitelj: Dafa kosmosa je stvorio sredine za živote na različitim nivoima, i stvorio živote na različitim nivoima. Ljudi su naprosto na najnižem nivou sredina, i predstavljaju živote koje je stvorio Dafa kosmosa. Na ovom nivou, za ljude je stvorio principe koje oni treba da znaju. Što se tiče sličnosti sa Dafom, ja se ne mogu složiti s tobom. Nagon za uspehom može biti dobra stvar za ljude. Ali to je za svakodnevne ljude. Ovde govorim o kultivatorima. Kultivatori uspevaju da budu dobri na poslu i u učenju, ali oni nisu vezani za to.

Pitanje: Da li je vezanost kad se puno uči u školi da se bude najbolji u razredu?

Učitelj: Sasvim jasno sam objasnio ovu stvar. Mnoga deca ne samo da dobro uče Fa, već su u učenju gradiva na prvim ili drugim mestima u školi. Mnoga su takva, ima ih puno. Ne mora biti slučaj da su ona vezana za uspeh u školovanju, već da kroz Dafa kultivaciju shvataju šta treba da rade. Ona su u stanju da naprave ravnotežu između učenja u školi i učenja Fa. Učenici treba dobro da izvršavaju svoje školske zadatke. To dolazi od razumevanja Fa; oni znaju da treba da budu dobri ljudi gde god se nalazili. Oni znaju to da, budući da su učenici, treba naporno da uče. Tada im prirodno dobro ide. Ako puno uče i izvršavaju svoje zadatke, njih će primiti u dobre škole, ili će upisati fakultete. To nije postignuto vezanošću za dobre škole, ili visoke ocene, ili za fakultet. Ja često kažem ovo: kad su ljudi opsednuti idejom da nešto učine, ili žele da dobiju nešto, rezultat je često potpuno suprotan; kad jedva razmišljaš o tome kako da budeš dobar u nečemu, to će doći prirodno.

Pitanje: Da li je vezanost ako neko troši više vremena i napora u svom poslu i teži savršenstvu?

Učitelj: Ako si zaludan na poslu i ne radiš dobro, ja mislim da nećeš imati mira kad budeš dobio platu. To je zato što jedan kultivator treba da bude dobar čovek gde god se nađe. Tu se ne radi o tome da se bude dobar čovek da bi se bilo dobar čovek. Ti si kultivator, i trebalo bi da si u stanju da radiš sve ove stvari kako valja. To je ono kako treba da bude.

Pitanje: Brinem se da neću moći da uspem u kultivaciji. Ako ne budem mogao uspeti u ovom životu, odlučio sam da nastavim svoju kultivaciju u sledećem životu.

Učitelj: Izgledaš jako rešen, ali zapravo uopšte nisi rešen. Šta će biti ako se stanje u kom si sada ponovo javi u tvom sledećem životu? Da li ćeš onda opet nastaviti da se kultivišeš u narednom životu? Treba da budeš odlučan da ne propustiš ovu predodređenu priliku, i tada ćeš svakako moći da uspeš u ovom životu.

Pitanje: Sad shvatam da se Falun Dafa neće puno širiti među čovečanstvom budućnosti. Onda nije neophodno da nastavim kultivaciju u svom narednom životu. Da li je ovakvo razmišljanje u redu?
Učitelj: Kažeš da ne možeš uspeti u ovom životu, i da bi rado nastavio da se kultivišeš u narednom, ali u narednom životu neće biti Falun Dafe, pa tada neće biti smisla da se kultivišeš. Ali pošto si postavio ovo pitanje, to znači da i dalje imaš volju da se kultivišeš. Budi vredan. Oslobodi se svojih vezanosti i istinski se kultiviši. Šta je to čega ne možeš da se odrekneš? Ti znaš da se nijedan događaj u kosmosu ne dešava slučajno. U ljudskom društvu se zbiva tako krupan događaj—može li to biti slučajno? Ja ne mogu otkriti stvari vezane za ljudsku rasu u budućnosti, jer tada biste dolazili da učite usled vezanosti. To bi bilo učenje sa vezanošću. Mislim da je razlog zašto ne uspevaš da budeš vredan to što još uvek nemaš dovoljno razumevanje Fa. Način da se reši ovaj problem je naprosto više čitati knjigu. To uzima samo malo tvoga vremena, i ne prouzrokuje ti fizičke, ili psihičke teškoće. Više čitaj knjigu, pokušaj da rešiš svoje probleme, i vidi da li možeš vredno da napreduješ, i da li možeš da istraješ u svojoj kultivaciji.

Pitanje: Pozdrav Učitelju od učenika iz Hong Konga! 

Jako nam je žao zbog iskrivljenog izveštavanja o Učitelju i Falun Dafi od strane honkonških medija. Poslali smo otvorena pisma medijima da isprave netačne i iskrivljene izveštaje. Nakon slušanja vaših Fa-predavanja u Sidneju i Novom Zelandu, mi učenici smo još više rešeni da napredujemo putem Učiteljevog Falun Dafe, istinski se kultivišemo i širimo Fa.

Učitelj: Svima vam hvala! (Aplauz) Falun Dafi nije moguće da svakom čoveku na svetu obezbedi primerak knjige, i nije moguće obezbediti primerak knjige za svakog od preko milijardu ljudi u Kini, a onda proceniti na koju poziciju ih treba staviti. Ljudi imaju stranu koja je svesna, kao i stranu koja to nije. Mada na površini nisu svesni, zapravo, svi oni imaju stranu koja je svesna. Kad se reči Falun Dafe i Džen-Šan-Rena obznane ljudima, u njima će se javiti neke misli. U zavisnosti od toga šta neko pomisli u tom času, to bi moglo opredeliti njegovu budućnost i opredeliti njihove pozicije. Znači, bez obzira kako su izveštavali i kako su postupili, kao što sam juče rekao, ljudi u skoro svakom kraju sveta su čuli šta se desilo; svako je sklon da ima svoje misli o tome. To nije jednostavna stvar. Sa tako ozbiljnim Dafom, razmislite: za sve što je napisao, novinar će morati da snosi odgovornost. I to nije ograničeno samo na ovo, jer svaka osoba u običnom ljudskom društvu i svako biće, u budućnosti će morati da snosi odgovornost za sve što je učinilo. Ovo je apsolutna istina—to je apsolutno stvarno. Napasti Dafu nije mala stvar, jer ljudska bića je stvorio ovaj Fa. Ako je čovek čak i protiv ovoga, gde će završiti?

Pitanje: Meni, vašem učeniku, suze su curile niz obraze kad sam pročitao knjigu Hong Jin, koja mi je puno pomogla. To je još jedna knjiga, neprocenjiva za našu kultivaciju.

Učitelj: U toj knjizi sam uglavnom pisao o stvarima u kultivaciji i stvarima u vezi Fa. Mislio sam da bi vam mogla pomoći da napredujete, pa smo je objavili.

Pitanje: Povodom stvari koje su se desile u Pekingu, svi treba da izdržimo i da budemo odlučni u Dafi. 
Učitelj: Naravno da je u redu da ljudi kultivišu sebe. Ali ako vas drugi optuže da ste zli put, a vi ostanete indiferentni, ja bih rekao da to baš nije u redu. To je zato što se svaki od naših učenika kultiviše u Dafi, i on zna dragocenost Dafe. Negovati Dafu je negovati sebe. Tokom vašeg učenja Dafe, često ćete nailaziti na testove, uključujući testove u snovima, u vašem dnevnom radu, ili vašem dnevnom životu. Oni su kao kontrolni zadaci koji se daju nakon jednog perioda učenja, da se vidi da li ste čvrsti, i jeste li dobro naučili. A ja vam mogu reći da će biti testova u doba dok se konačno budete Ispunjavali u Dafi.

Pitanje: Ako se geni koji nose genetske bolesti uklone, da li će oni koji su s tim u vezi—na primer laboratorijski tehničari i deca začeta kasnije, uključujući one u ovoj dimenziji, kao i drugim dimenzijama—imati neke dobitke ili gubitke?

Učitelj: Kako da vam kažem? Vi ne možete da dirate stvari u drugim dimenzijama. Ljudi konstantno istražuju na polju nauka o ljudskom životu, ali ono što oni mogu da znaju je samo stanje najspoljnije površine ljudskog tela, koje je sačinjeno od molekula. Ipak, ljudi nikad neće znati šta fundamentalno sačinjava ljudski život. Iako ljudi pokušavaju da proniknu u ljudski život i istraže šta je zapravo život, ove stvari će večito ostati misterija za čovečanstvo. Nema načina da se ljudima dopusti da dođu do tog podatka. Što se tiče toga da li će ljudi biti oslobođeni bolesti kad se uklone geni koji prouzrokuju genetske bolesti, to ne ide baš tako. Ljudsko telo ima sopstvene faktore koji prouzrokuju bolest. Takođe, patolozi su otkrili da bolesti ne prouzrokuju ti faktori za koje se ranije tvrdilo da prouzrokuju bolesti. Znači da se ljudi ne mogu osloboditi bolesti.

Iz perspektive kultivacije, ako osoba nikad nema zdravstvene probleme, ona će posle smrti sasvim sigurno dospeti u pakao. Zašto? Kad bi čovek samo generisao karmu, bez da je otplaćuje, nakupljena karma bila bi prevelika. Zato ljudi imaju zdravstvene probleme, jade, životne nevolje, nedaće, i teške trenutke. Sve to eliminiše karmu ljudima, smanjuje im karmu. Kad osoba ima zdravstvene probleme, tada se eliminiše prilično velika količina karme. Da li je onda dobro imati zdravstvene probleme? Naravno da nije. Da čovek nije počinio te loše stvari, on bi retko kad imao ikakvih bolesti. Da li ovo onda znači da ljudi nema potrebe da uklanjaju kauzativne gene? Zapravo, šta god ljudi hteli da rade, samo napred, neka rade—to su ljudske stvari. Ja vam samo iskazujem princip. Ljudi stalno žele da istražuju, stalno žele da “napreduju”. Ljudi stalno imaju te izopačene misli, pa samo napred, neka to čine. Moderna nauka je prodrla u svaki domen života i postoji u svakom polju. Izgleda kao da sve živi i postoji radi nje. Slobodno vršite takva istraživanja, jer ljudi danas naprosto žive u tim okolnostima. To vam je samo posao. Mislim da treba da date sve od sebe da ga dobro uradite. Tu nema problema. 

Što se tiče dobitaka i gubitaka koje si pomenuo, oni nemaju nikakve veze sa kultivacijom. Ti samo radiš svoj posao. Tvoj rad i tvoja kultivacija su razdvojeni, oni nisu ista stvar. Tvoj rad ne može da zameni tvoju kultivaciju. Ali tvoj šinšing i tvoje stanje kultivacije će se odražavati na tvoj rad, i na tvoj stav prema svemu oko tebe.

Pitanje: Ako je kosmos uređen sistem, a energija je neograničena, kako se onda moderna teorija haosa uklapa s takvom strukturom kosmosa?

Učitelj: Zapravo, koliko god da je haotično ovde na ljudskom nivou, koliko god škola mišljenja da ima ovde—u drevnoj Kini su postojale stotine škola filozofije, a i u novije vreme, u filozofiji i religiji postoje različite teorije—šta god one rekle ili učinile, to su samo stvari ovog nivoa. One ne utiču na kosmos. Daću vam primer. Možda će zvučati kao da loše govorim o drugima, ali zapravo nije tako. Samo iznosim primer: kontejner za smeće uvek ispušta različite mirise, i to ne možeš sprečiti. To je naprosto manifestacija haosa na ovom mestu ljudi, pa nema direktne veze sa kosmosom. Kroz haos možemo da sagledamo ljudske umove, i možemo videti ko još uvek ima ispravne misli.

Pitanje: Jednom sam sedeo u poziciji lotosa osam sati i dvadeset minuta. Od tada hramljem dok hodam. Sada je mnogo bolje. Jesam li zbilja pogrešio što sam to radio?

Učitelj: Osam sati, ili više, nije nešto što naprosto pokušaš. Dobro je vežbati više, u okviru svojih mogućnosti. Ako to prevazilazi tvoje granice, a ipak insistiraš da sediš u tom položaju tako dugo, ili insistiraš da nešto radiš na određeni način, naravno, takva želja za kultivacijom je jako dobra, ali da nije to još jedna vezanost? Ako stvarno imaš vezanost za sedenje u lotosu, to bi moglo proizvesti faktor koji će te navesti da se prosvetliš u tu činjenicu i shvatiš. Zato mislim da u svojoj kultivaciji ne treba da imaš nikakvih vezanosti, insistiraš u bilo čemu da budeš prvi, ili da sve pobediš po dužini meditacije, ili da razviješ bilo koju drugu vezanost. Garantovano je da  će na kraju biti suprotno. Ti definitivno ne smeš razvijati vezanosti u Dafa kultivaciji—dozvoljeno je samo eliminisati vezanosti.

U slučaju da, kroz dugotrajnu kultivaciju, postaneš sposoban da prirodno sediš u lotosu toliko dugo, a imaš vremena jer se kod kuće ne dešava puno toga, pa možeš toliko da sediš, onda mi se čini da je to u redu. Ali ima još nešto. Ja sam rekao da naš Dafa ne zastupa kultivaciju u stanju dugotrajne, duboke mirnoće (ding). Treba više da čitate knjigu, više da učite Fa. Treba svesno da kultivišete svoj um i napredujete u Fa. Kultivacione vežbe su pomoćno sredstvo za dostizanje Ispunjenja. Znači, da si tih osam sati proveo učeći Fa, ja mislim da bi prilično napredovao. Zapravo, ja sam vam ranije, kad smo počeli da predajemo ovaj Fa, rekao da smo uzeli u obzir pitanje kako se kultivisati u običnom ljudskom društvu. Pošto im je vreme tesno, mnogi ljudi koji su zauzeti poslom svakako nemaju vremena da tako dugo meditiraju.

Zapravo, o ovom sam ranije već govorio. Čak i ako imaš samo pola sata vremena za meditaciju, ja ti neću dopustiti da zaostaneš. Nećeš biti u zaostatku u smislu bilo čega što treba da se razreši vežbanjem—naša forma kultivacije je namenjena upravo da bi regulisala ovu situaciju. Kad bi svako to radio osam sati dnevno, mi ne bismo mogli da obavljamo svoj standardni posao u ljudskom društvu, i drugi nas ne bi razumeli. To ne bi bilo u redu. Ovde govorim o principu - ne znači da ti nije dopušteno da činiš ovo, ili ono. Ako imaš puno vremena i prirodno možeš da sediš u meditaciji dugo vremena, ja nemam ništa protiv. Ono što hoću da kažem je da ništa ne treba činiti s vezanostima. 

Moj način razmišljanja je pre svega istočnjački. Upravo sam govorio na način koji se sve vreme obraća obema stranama pitanja. Nisam siguran da su beli učenici mogli da shvate. Jeste li shvatili? (Aplauz) Dobro. Kad predajem Fa, moj način razmišljanja često je azijatski, pa vas zato pitam.

Pitanje: Ako je biće stvoreno u Tri domena, da li će se jako teško  kultivisati do izvan Tri domena?

Učitelj: Ne mora biti tako. U načinima kultivacije iz prošlosti jeste bilo vrlo teško. Moglo bi se reći da je bilo nemoguće. Iako su govorili da oni na širokoj osnovi nude spasenje ljudskim bićima, činjenica je da je spasenje nuđeno samo onima koji su došli ovde iz njihovih sopstvenih svetova. Baš kao buda Šakjamuni i Isus, koji su došli da bi spašavali ljude, oni su nudili spasenje svima unutar granica njihovih sopstvenih rasa. Ali je i dalje bilo izvesnih ograničenja. U ovom času, sva živa bića u kosmosu zauzimaju nove pozicije. Zato je verovatno da će biti takvih prilika [za koje si pitao]. Sve zavisi od toga kako jedno biće postupa sa svim ovim stvarima.

Pitanje: Naš Dafa uključuje principe Buda-škole, Tao-škole i Čimen-škole. Da li se možemo navoditi Fa principima koji su potvrdile, i u koje su se prosvetlile, druge tatagate?

Učitelj: Ne. Dafa sve obuhvata, ali ne možeš dodavati principe bilo kog drugog puta, bilo koje druge discipline, ili bilo kog tatagate. To bi tvoje razumevanje samo moglo skrenuti s puta, jer oni se ne mogu postaviti, ili pominjati, u istoj ravni sa Dafom kosmosa. Fa je stvorio različite nivoe razumevanja i Statusa dostignuća. Sve što si kultivisao u Dafi takođe ima elemente u Fa koje vi potvrđujete i u koje se sami prosvetljavate. To je Status dostignuća koji sami dostižete.
Dajte još nešto da pomenem usput: Neki od vas ovde su novi učenici koji još nisu čitali moju knjigu, ili su vas ovde doveli naši učenici, ili vaše familije. Ovde verovatno sedite zato što ste predodređeni za to. Ipak vam moram reći da nemam vremena za vaša pitanja. Zašto? Nije mi lako da budem ovde, ovo je prvi put da [moji učenici] drže Fa-konferenciju nakon boravka ovde od nekoliko godina, i oni za mene imaju puno pitanja u vezi svoje kultivacije. Za kultivatore, vreme je izuzetno dragoceno. Zato vam ne mogu posvetiti vreme. Molim vas da me razumete. Zašto? Pitanja koja postavljate naginju ka pitanjima običnih ljudi, a ja se ne bavim stvarima ljudskog društva. Neko je upravo pitao: “Pošto je tvoj Učitelj tako moćan, zašto ne pogura državnu ekonomiju? Svi znaju da se razvoj ljudskog društva dešava prema nizu zakonitosti. Bogovi određuju šta će se desiti u određenoj fazi. Bude, taoi i bogovi održavaju sve ove stvari. Menjati stvari po sopstvenom ćefu apsolutno nije dozvoljeno. Kad bi svi bogovi išli i radili šta im se hoće, na svetu ne bi postojali ništa nalik redu, a još manje nešto poput dobre ekonomije.

Ali sudeći po postavljenom pitanju, prvo, rekao bih da to nije jedan od naših kultivatora; drugo, on provocira; i treće, on posmatra stvari s ljudskog stanovišta. Da li bogovi moraju činiti sve što ljudi od njih hoće? Da li nebesa moraju da rade sve što ljudi žele? Da li ljudi upravljaju bogovima? Vi mislite da je važno podstaknuti ekonomiju jedne zemlje, ali treba da znate da bogovi smatraju da su druge stvari važnije! Znate, ljudi nemaju blagoslove jer im je moral opao i ljudski um se tako puno degenerisao. Kad bi ljudsko srce postalo dobro, oni bi imali blagoslove, i bili bi prosperitetni. Da li shvatate ove principe?! Ljudi su se do ove mere degenerisali, a vi ipak želite da dobijete ovo ili ono. Ko će vam to dati?! Ovde ne mislim ni na jednu posebnu rasu ili određenu zemlju. Govorim o opštem principu Fa. To tako funkcioniše. Da bi dobili blagoslove, ljudi moraju umanjiti svoju karmu. Samo sa ogromnom vrlinom, ljudi mogu postati prosperitetni i jaki. Prvo i pre svega, ljudi moraju imati dobra srca i manje karme. U suprotnom nije samo ekonomija ono što će opasti; biće svakojakih prirodnih katastrofa i nesreća izazvanih ljudskim faktorom, koje će se dešavati. Ali budući da je čovek, on ovo nije shvatio, i da za sve postoji odgovarajući aranžman. On naprosto misli da šta god ljudi žele da urade, to naprosto mogu.

Pitanje: Pošto i loši ljudi, koji se odaju tome da čine loše stvari, imaju predodređenost, mogu se oni izviniti?

Učitelj: Ne, ne mogu. Kad kažemo da je sve predodređeno, mi mislimo na činjenicu da je ljudski život uređen. Pominjao sam u Fa da postoje dve situacije u kojima se može promeniti ljudska sudbina, u kojima se može promeniti aranžman. Jedan je kad je čovek kročio na put kultivacije. Nisi planirao kultivaciju u svom životu, pa ti je ceo život preuređen. U drugoj situaciji, čovek može da promeni svoju sudbinu čineći loše stvari; beskonačni loši postupci mogu da promene čak i sudbinu celog njegovog života. Onaj ko ne čini loše stvari, neće generisati karmu. Zato, kad čovek čini loše stvari, on može da promeni svoju sudbinu, da promeni svoj originalni aranžman. Ali ono što ga čeka je totalno uništenje, sloj po sloj, da bi platio za sve što je učinio. Ono što zaista može da promeni život čoveka je kultivacija. Drugog načina nema.

Pitanje: Kad čitam Džuan Falun, često zaboravljam mnoge njegove mudre principe čim završim sa čitanjem. Kad slušam snimke Fa predavanja, ništa mi ne ostane posle toga.

Učitelj: To je normalno. S jedne strane, to je zato što u tvojoj glavi u početku ima previše loših stvari. S druge strane, ona tvoja strana koja je dobila Fa je zapamtila. To je deo tebe koji je uspešno kultivisan. Dok konstantno napreduješ u kultivaciji, što brže napreduješ, brže će biti izdvojen onaj deo koji je završio kultivaciju. On biva izdvojen čim dostigne standard. Kad se izdvoji, on ne može da komunicira sa površinskim delom tebe, koji još nije završio kultivaciju. Zato ti se čini da si sve zaboravio. To znači da je taj deo tebe nestao. To je zato što kad se kvalifikuje, kad se uklapa u standard i ispunio je zahteve Fa, on se uzdiže. Deo koji se uzdigao je božanstvo, i definitivno se ne može mešati skupa s ljudima. Naravno, to nije apsolutno. Oni koji su se u prošlosti kultivisali u udaljenim planinama i šumama nisu bili takvi, jer nisu bili u kontaktu sa običnim ljudskim društvom. Ipak se učenici Dafe kultivišu upravo u običnom ljudskom društvu. Kad bi božanski deo činio iste stvari koje čini ljudski, to bi svakako bilo nedopustivo, pa se mora izdvojiti. Bez obzira da li na ovoj strani postupaš dobro ili loše, strana koja je uspešno kultivisana ostaje neaktivna, i ne učestvuje u ljudskim poslovima. Ovo garantuje da deo tebe koji je uspešno kultivisan neće pasti dole, već da se jedino može neprekidno unapređivati. To je najbolji način.

Zato ponekad osećaš da si ponovo zaboravio, ili zašto ti se neko vreme nakon što si prošao test čini da se vezanost nekako vratila. Samo se radi o tome da je tvoj deo koji je uspešno kultivisan, deo koji zadovoljava standard, izdvojen. To je razlog. Ali nije u potpunosti tako. Kad se neprekidno, istinski kultivišeš, promene na tvom najpovršinskijem ljudskom delu postaju sve veće i veće, pa ćeš moći da se setiš sve više i više Fa. Znači, to je nešto što će se dešavati tokom određenog vremenskog perioda, i normalno je.
Pitanje: Danas sam sve manje sklon tome da pričam, i sve što radim uzimam dosta olako. Takođe sam sklon zaboravljanju. Da li je ovakvo stanje normalno?

Učitelj: Postoji još jedan scenario koji uključuje zaboravnost. U vašem životu među svakodnevnim ljudima, pogotovu u Kini, mnogi ljudi usmeravaju sve svoje misli na mentalne igre i to kako da nasamare druge ljude. Njihove misli i način razmišljanja su veoma loši, i potpuno u suprotnosti sa mislima kultivatora. Ljudi su se srodili s tim. Uvek kad razmatraš problem, tvoj um odlazi tamo i okreće se lošim mislima. Šta tu onda možemo da učinimo? Ja prvo isključim taj deo vaših misli tako da nisu toliko aktivne, na taj način omogućujući vašim dobrim mislima da postanu aktivnije. Zato ćete ustanoviti da u tom periodu lako zaboravljate stvari. To je za vašu dobrobit. Nikako ne bi valjalo kad biste nastupali sa lošim idejama svaki put kad počnete da razmišljate. Naravno, ovo ne znači da je to bilo toliko grozno, već da takav način razmišljanja nije u redu. Čim počneš da misliš, ti si u tom režimu razmišljanja, pa se to mora promeniti. Tokom određenog vremenskog perioda bićeš sklon zaboravnosti. To se čini za tvoju kultivaciju. Ali neće uticati na tvoj rad, ili učenje. U slučaju da ustanoviš da ti se nešto što si učinio ne čini pravo, onda to mora da ima veze sa tvojim napredovanjem. To se dešava zato što se Fa principi konstantno uzdižu. Ustanovićeš da ono što trenutno smatraš ispravnim možda neće izgledati apsolutno ispravno kad se budeš popravio. A dok se dalje budeš popravljao, ustanovićeš da ono što si upravo shvatio ponovo nije baš ispravno. Takvo stanje bi mogao iskusiti. Što se na viši nivo budeš kultivisao, biće ispravnije.

Pitanje: Kultivacija započinje od začetka bića, i ide na gore sve do Ispunjenja; u međuvremenu, stub gonga raste iznad glave dok se ne dostigne Ispunjenje. Kakav je odnos između ova dva procesa?

Učitelj: Transformacija tela visoko-energetskom materijom je transformacija tvog urođenog tela. Velika prosvetljena bića poseduju veliku količinu energije. U kultivaciji se ta energija manifestuje kao stub gonga, i to je deo kultivatorovog Fa, koji se vidljivo manifestuje. Njihovo postojanje preuzima dva različita oblika. Sve što je potrebno u kultivaciji, uključujući promenu molekula njegovog tela, mora se osloniti na tu energiju. Ona može sve promeniti. Dafa kultivacija počinje od najmikroskopskijeg nivoa života. Ali pošto je kultivator, menja se i njegovo spoljašnje telo; samo što je proporcija jako mala. Odnos je otprilike 1 procenat.

Pitanje: Kultivacija se izvodi telom na ljudskoj strani. Nalazim da mi principi Fa postaju jasniji, i stičem stvari prirodno, bez težnje. Da li je ispravno ovo razumevanje, i ovaj osećaj?

Učitelj: Da!To je vrlo dobro stanje. Kad dostigneš to stanje, osećaš olakšanje i da ti je život ispunjen. Dok nastavljaš da napreduješ, a principi Fa ti postaju sve jasniji i jasniji, shvatićeš da kultivacija postaje sve jednostavnija i jednostavnija. Mnoge stvari neće se činiti tako komplikovane kao kad se sagledaju iz ljudske perspektive. Sve će biti jasno na prvi pogled. Kad se obični ljudi ne slažu, oni se svađaju i ne mogu da ubede jedan drugog. Ipak, kad ne učestvuješ u njihovoj svađi, kad ih mirno gledaš spolja, možeš proceniti ko je u pravu. Ako uopšte nisi deo običnih ljudi, i onda baciš pogled na njihovu svađu, neće ti trebati puno da čuješ da vi sve shvatio. Osetićeš da nema ničeg vrednog svađe. Sve će biti jasno na prvi pogled.

Pitanje: Zbog mog poodmaklog doba, moji zglobovi su kruti i vrlo mi je teško da radim meditaciju. Ne mogu čak da sedim ni u polu-lotosu. Mogu da vežbam samo sa labavo prekrštenim nogama.

Učitelj: Kultivacija ne treba da bude problem za ljude bilo kog starosnog doba. Starost po sebi ne doprinosi izazovima kultivacije, jer starost je nebitna za kultivaciju. Bilo da ste stari ili mladi, svi možete razumeti Fa. Što se tiče sedenja u pozi lotosa, naravno da ću imati drugačiji tretman prema starijim ljudima, tim povodom. Ako nikad u životu nisi sedeo u pozi lotosa, i tvoji zglobovi i tetive nikad pre se nisu toliko istezali, šta da radiš? Radi na tome postepeno, ne brini, i ja mislim da ćeš na kraju to moći. To mogu čak i ljudi u osamdesetim, koji se bliže devedesetim, koji nikad nisu sedeli u lotosu. Pokušaj i imaj potpunu veru u sebe. U prošlosti, vrlo često kultivatori nisu mogli dobiti Tao pre osamdesetih ili devedesetih, ili čak pre nego što bi bili stotinu godina stari.

Pitanje: Ljudi u budućnosti neće znati za ovaj Fa, a ipak se u “Stabilnost Fa” kaže: “Ako hoće da dostignu Ispunjenje, buduće generacije u hiljadama godina koje dolaze, u svojoj kultivaciji moraju slediti put koji sam lično ostavio.”

Učitelj: Kad vam se obraćam, ja mogu da koristim samo ljudski jezik. Ovaj Fa se nikad neće promeniti, u bilo kom domenu, ili na bilo kom nivou kosmosa. Nikad više se neće moći promeniti. Znači, ovaj Dafa kosmosa će zauvek ostati nepobediv. Šta više, on ima sposobnost da se sam popravlja, neprekidno se harmonizujući, da zauvek ostane nenarušen. Vi znate da ljudi ne zaslužuju da slušaju tako veliki Fa. Ne radi se o tome da buda Šakjamuni nije predavao pravi Fa, ili da Isus nije hteo da ga temeljno objasni ljudima. Radi se o tome da je ljudima dopušteno da čuju samo toliko, jer bi inače znali istine buda i bogova, što nije dopušteno. Danas vam saopštavam puno nebeskih tajni. Ako dostignete Ispunjenje, sve ono što sam predavao, predavao sam bogovima, a ne ljudima. 

Onima koji ne mogu da dostignu Ispunjenje, u budućnosti će biti izbrisana memorija—njima nije dopušteno da znaju išta od ovoga. U ovom Dafi zapravo ima ljudi koji će otići u Falun raj, i to obuhvata unutrašnja značenja specifična za ovaj način kultivacije. Znači, da li će te stvari biti date ljudima, ili ne, biće određeno u budućnosti. Ali čovečanstvo budućnosti neće znati za samog Dafu, niti za mene. Kroz mnoge godine koje nailaze, ljudi će to prenositi kao legendu, baš kao bajke koje ljudi prepričavaju stolećima. Oni će takođe pamtiti teške pouke, koje su ostavljene ljudima kad su bića na ovom nivou konačno preraspoređena.

Pitanje: Falun Gong uči Džen-Šan-Renu. Da li je onda trebalo upražnjavati Ren kad se desio nepravedan incident sa učenicima Falun Gonga u Tianđinu?

Učitelj: O ovome smo već govorili, pa više nećemo. Ren se manifestuje u sveukupnom ponašanju jednog kultivatora, ali to ne znači da ne treba preduzimati stvari. Zar ne treba da iskažemo svoja mišljenja kad ljudi samovoljno štete tako ogroman Fa? Dopustite da vam ponovo kažem: učenici koji su otišli u Peking, nisu tamo bili da bi demonstrirali ili išli u marš; nije bilo vikanja, nije bilo parola, i nije bilo loših namera. Oni su svi otišli tamo s dobrom namerom da liderima zemlje predstave stvarnu situaciju. Ja mislim da treba raditi takve stvari. Oni su to učinili jer su osećali da je nepravda koja se nanosi učenicima Dafe, zapravo nepravda koja se nanosi njima samima. [Oni su osećali:] “Kad ga optužite za zlo, to je isto kao da ste mene optužili ta zlo.” Svi oni su mislili na ovaj način. Svi su hteli da povrate ugled Dafi, i predstave situaciju liderima zemlje. To je učinjeno upravo sa ovom mišlju. To nije bilo pogrešno! Da li je previše ljudi otišlo? Ja bih rekao da nije tako puno otišlo. Pošto 100 miliona ljudi vežba, da su svi otišli, to bi bilo nezamislivo—u Peking ne bi ni stalo toliko sveta. Od 100 miliona u celoj naciji, samo desetak hiljada je otišlo tamo. Po čemu je to previše? Ako [Dafu] zaista hoće da označe kao jeretičku sektu, onda mislim da to nije samo stvar desetak hiljada ljudi. Ima li išta loše u tome da se centralnoj vladi prezentuje stvarna situacija? Tu nema ničeg lošeg! (Aplauz)

Mi smo rekli da mi nismo protiv vlade, i da se ne bavimo politikom. Svi oni pokušavaju da budu dobri ljudi. Ima li tu ičeg lošeg? Da li [vlasti] i dalje treba da insistiraju optužujući ih da su zlo? Da su svi oni činili stvari koje čine svakodnevni ljudi, o njima bi se ma šta moglo reći, a oni verovatno ne bi marili. Ali oni zbilja pokušavaju da budu dobri ljudi, a ipak ih optužuju da su zli—kako da ne osećaju jad?

Pitanje: Da li se dobrodušna osoba određuje na osnovu nivoa njenog iskonskog bića?

Učitelj: Dobrodušnost je zapravo iskonska priroda čoveka. U ovom sekularnom svetu, to se jedino može nazvati odrazom urođene dobrote osobe. Totalno se razlikuje od one koju imaju ljudska bića koja su se u potpunosti reinkarnirala od životinja, ili drugih stvorenja. Kao ljudsko biće, svako ima nešto dobrodušnosti jer svako živo biće je ispunilo kriterijum određenog nivoa kad je oformljeno u tom domenu. Samo se radi o tome da ljudi posle rođenja oformljuju različite koncepte da bi dobili oslonac u običnom ljudskom društvu. Oni neprestano štite sebe, štite svoje sićušne interese, i neprestano povređuju druge. Tako njihova dobrodušnost dalje i dalje iščezava.

Pitanje: Bude su a najvišem nivou, a čovečanstvo je na najnižem nivou. Koliko nivoa ima između buda i ljudi?

Učitelj: Biće da nisi učio Fa. Ja sam mojim učenicima dosad puno puta predavao o strukturi kosmosa. Možeš pogledati u mojim knjigama. Pošto je ovo veoma široka tema, govoriti o njoj zahteva vremena i to nije nešto na šta se u ovom času može u potpunosti odgovoriti. Nasuprot onom što zamišljaš, bude nisu najviše. U prošlosti, bog na najvišem nivou je bio bezobličan, nije imao telo. Iz perspektive celokupnog kosmosa, telesni bogovi su na srednjim, ili nižim nivoima. Počev od viših nivoa na gore, svi gigantski bogovi su bezoblični. Oni su kao bezoblična plutajuća materija, ali imaju misli i život. Što su im viši nivoi, oni imaju više energije i moćniji su; što su im viši nivoi, veća je njihova mudrost. 

Pitanje: Ja vežbam samo pola godine, i nisam imao nikakvih reakcija ili kultivacionih stanja naše prakse. Da li je to zato što se Učitelj ne brine o meni? Ponekad mislim da bih mogao biti osoba velikog urođenog kvaliteta. Da li u redu imati ovakve pomisli?

Učitelj: Možeš imati ovakvu ili onakvu misao, i to je sasvim u redu. Ali ne dopusti da te misli postanu tvoje vezanosti. Neka ih. Put kultivacije svakog pojedinca ima određene aranžmane, prema tome, samo napred, kultiviši se. Dafa je na raspolaganju svim živim bićima. Ako ja ne vodim računa o tebi kao učeniku, onda je to problem na mojoj strani. Zapravo, ti si u stanju da sagledaš principe Fa i kultivišeš se u njemu, iako ne možeš da osetiš sopstvene promene. To ne znači da se ne kultivišeš. Neki ljudi su zbilja osetljivi, dok drugi nisu. Stanja kultivacije se razlikuju kod različitih ljudi. Može biti da osoba ima velik urođeni kvalitet, ili ga možda nema. Znači, moguć je svaki scenario.

Pitanje: Ako se neko kultivisao samo do nivoa nebeskih bića, da li mora da čeka dok njegovo fizičko telo ne umre, pre nego što zauzme zarađeni položaj?

Učitelj: Nebesko biće unutar Tri domena nema telo sačinjeno od najkrupnijih molekulskih čestica. Njegovo telo je sačinjeno od mikroskopskijih čestica ovog nivoa ljudskih čestica. Zato ne može poneti telo ovog sloja. Ali ja sam rekao da nema ničeg sličnog dostizanju Ispunjenja unutar Tri domena. Dok ne prevaziđe Tri domena, nikom se ne može računati da je dostigao Ispunjenje. Zapravo, ima nekih ljudi kojima ide relativno bolje nego drugima—to jest, oni su dobri ljudi među svakodnevnim ljudima i imaju manje karme, ili, oni su učinili puno dobrih dela tokom svojih života. Čak i bez kultivacije, oni se uzdižu na različite nivoe unutar Tri domena, da bi postali nebeska bića. To ne zahteva kultivaciju. Ali oni i dalje moraju sići dole i reinkarnirati se posle mnogo godina. Što se tiče sporednih puteva kultivacije, ima drugih razloga zbog kojih oni ne mogu da prevaziđu Tri domena. To je njihova stvar, a nas ne zanimaju njihove stvari.

Pitanje: Pošto mi nedostaje sopstveno stanovište kad nešto radim, drugi ljudi lako utiču na mene. Da li ovo stanje prouzrokuje moj nedostatak marljivosti?

Učitelj: To je problem racionalnosti. Kao kultivator, kad radiš nešto, tvoje stanovište treba da određuju tvoje ispravne misli.

Pitanje: Da li dobro raditi svoj posao ima veze sa kultivacijom?
Učitelj: Kad radiš stvari među običnim ljudima, ako je to samo tehničko pitanje kako to dobro odraditi, i ne uključuje tvoj šinšing, ja mislim to nema nikakve veze s tvojom kultivacijom. Ako problem s kojim se suočavaš ima veze sa šinšingom, to jest, ako stvar koju radiš može da dovede do nečeg dobrog ili lošeg, ja mislim da ćeš postupati ispravno dok god budeš sledio standard za kultivatore najbolje što možeš.

Pitanje: Da li je deo tela koji je transformisan, ili delimično transformisan, u visoko-energetsku materiju i dalje ograničen zakonitostima u materijalnoj dimenziji?

Učitelj: Kad se potpuno transformiše, neće biti. Ako taj deo nije transformisan, na njega može da utiče ova ljudska dimenzija, može ga kontrolisati ova ljudska dimenzija.

Pitanje: Konzumacija ljute hrane će proizvesti prekomernu unutrašnju toplotu, što dovodi do prehlada i kašlja, a preterana ishrana će dovesti do gojenja.
Učitelj: Izgleda da je ovo pitanje postavila svakodnevna osoba – to nema nikakve veze sa kultivatorima. Budući da ste kultivatori, energija koja se ispušta iz vaših tela može da promeni stanje vaših tela, hteli vi to ili ne. Vi se razlikujete od svakodnevnih ljudi, na kraju krajeva. Ako se kultivator brine zbog ljute hrane, plašeći se da to vodi do prevelike unutrašnje toplote, to je vezanost. Obaška što baš i nije tako. Kao kultivator, ti moraš razumeti Fa na osnovu Fa i misliti o sebi koristeći više principe. Ako o sebi i dalje misliš koristeći principe svakodnevnih ljudi, ja bih rekao da to nije baš u redu. Nije li to istina? To je problem šinšinga. Svakodnevni ljudi su ti koji se boje da će se prehladiti, ili kašljati. Znam da još nisi započeo kultivaciju. Kao kultivatorima, vaša tela će na kraju postati Čisto-bela tela, prevazići će Tri domena, i postaće tela sačinjena od visoko-energetske materije. Zar tokom kultivacije ne treba da se pridržavamo viših standarda? Ako ti je argument: “Pre nego što stignem tamo, ja i  dalje mogu da mislim o sebi i postavljam sebi zahteve koristeći ljudske koncepte,” onda ćeš večito biti čovek. I čak nećeš znati da li si ispunio standard, ili ne. Uvek treba da se držiš viših standarda.

Ako želiš da se kultivišeš, možeš probati. Neki učenici ranije nisu smeli da piju hladnu vodu, a sada nemaju problem da to čine. Oni su se plašili ovog ili onog, a sad niko od njih nema nikakve probleme. Stvari u koje ljudi veruju su samo ljudski koncepti. Juče sam izneo primer učenika koji mi je rekao da ga je udario auto. Njegova ramena, kosti u njegovom telu, i njegova karlica su bili slomljeni. Poslat u bolnicu u nesvesnom stanju. U bolnici su mu rekli da će se teško oporaviti, da mu je stanje tako loše, i da treba početi pripreme za sahranu. Ali drugog danas je sam ustao iz kreveta i odšetao. Bolničko osoblje nije moglo da se opasulji. Doktori su pitali: “Kako je taj čovek uspeo da preživi?” I otišao je kući. Kasnije su iz bolnice hteli da saznaju kako je, pa su pitali: “Hoda li još uvek?” Oni su mislili: “Da li je i dalje u stanju da hoda?” Doktoru je rečeno da više ne hoda. Doktor je komentarisao: “Vidite, rekao sam vam da neće moći.” Ali onda je doktoru odmah zatim rečeno: “Sad može da trči.” (Aplauz) Naravno, ovo se ne može pojmiti ljudskim konceptima. To znači, ti kao kultivator moraš znati šta radiš. Ne treba stalno da brkaš sebe sa svakodnevnim ljudima.
Pitanje: U ponudi spasenja ljudima, Učitelj je otvorio tako široka vrata. Zašto je to imalo uticaja na tako puno bogova u raznim dimenzijama?

Učitelj: Jer ja ispravljam Fa! Svi oni se ispravljaju. (Aplauz) Sva bića repozicioniraju svoje živote za budućnost.

Pitanje: Neki članci sadrže navode originalnih reči Učitelja. Kako možemo da ih bacimo?

Učitelj: U redu je naprosto ih spaliti. Pošto si učenik koji se kultiviše, ti ne želiš da budeš neučtiv, a možda nemaš gde da ih držiš. Posebno kod ručnih prepisa knjige, neki ljudi su pitali šta da rade sa onima koji imaju greške. Sve to se može spaliti, nije problem. Fa je u drugim dimenzijama u odnosu na slova, pa ga vatra iz ljudskog sveta ne može dotaći. Ono što se uništava su samo papir i površinska boja, sačinjeni od najkrupnijeg sloja čestica.

Pitanje: Tokom meditacije najbolje je ne pomerati se. Ako se položaj tela nenamerno promeni tako da prestane odgovarati zahtevima, da li je u redu da ga korigujemo u ispravan položaj?

Učitelj: To je u redu, i neće imati nikakvog uticaja. Kad se zapazi da nešto što nije u redu, treba ga korigovati. U suprotnom, ako se navikneš na to, mehanizmi će se izobličiti, pa to treba ispraviti. Ali to ne znači da ne sme biti ni najmanjih razlika u pokretima kod svakog ponaosob. Nemoguće je da svi imaju identične pokrete, kao da su svi iz istog kalupa. To definitivno nije moguće. Dok god kod svakog pokreti ispunjavaju zahteve u osnovi, to je u redu. Potrudite se da zajedno vežbate. Kad vežbate, pokreti treba da budu sinhronizovani.

Pitanje: Ako meditiram dva sata, mogu li da rasporedim vreme tako da po pola sata radim sferično jačanje i oba cilindrična jačanja sa smenom ruku, a onda pola sata mirne meditacije?

Učitelj: Ako nemaš nikakvih smetnji, ili ako imaš puno vremena i sposobnost da sediš tako dugo, ja nisam protiv. Ali nemoj da ti to utiče na normalan život, i ne daj da to utiče na tvoj posao, ili učenje. Istovremeno, treba dati najviši prioritet učenju Fa. Ove stvari moraš sam rešiti. Ne može se reći da nisi u pravu. Svako ima drugačiji raspored. Ali pobrini se da učenje Fa ima najviši prioritet.

Pitanje: Imam 57 godina i kultivišem se u Dafi već preko dve godine. Ipak mi se još nije povratio menstrualni ciklus.

Učitelj: Kod svakog je situacija drugačija, i ne mora obavezno biti onako kako očekuješ. Ali generalno, ljudi će imati situaciju o kojoj sam govorio. Ne mogu da govorim o individualnim slučajevima. Ako bih danas o njima govorio, to bi se ponovo pretvorilo u uopštavanje. Svaka osoba ima drugačiju situaciju, a kao kultivator, to ne treba da smatraš bitnim. Ako budeš razmišljala o tome, postaće ti vezanost. Možda treba da je imaš, ali je moguće da neće doći. Čak i ako je imaš, možda ti neće biti dopušteno da je vidiš, jer se možda transformiše unutar tvog tela. Zato to nemoj smatrati za nešto mnogo važno. Dobro je, kako god bilo. Na kraju krajeva, svako ima drugačiju situaciju. Nije slučaj da se možeš kultivisati ako je imaš, a ne možeš ako je nemaš. To nije ideja.

Pitanje: Živeći na Novom Zelandu, teško mi je da opstanem bez primanja socijalne pomoći. Da li ću zbog ovog izgubiti vrlinu? Treba li da se vratim u Kinu da se kultivišem?

Učitelj: Gde god se kultivisao, isto je. Ja na to ne obraćam pažnju. Što se tiče problema preživljavanja, najbolje je ako to sam možeš da razrešiš. Ako nisi u mogućnosti da sam to razrešiš, onda se [primanje socijalne pomoći] ne smatra pogrešnim s tvoje strane jer,  na kraju krajeva, ova zemlja ima socijalna davanja. Ali ja mislim da bez obzira da li možeš da razrešiš to ili ne, gde god se kultivisao, od takve situaciji ne treba praviti nešto važno. Ispunjenje možeš dostići gde god se kultivišeš. Ja sam rekao da se treba kultivisati uklapajući se što je više moguće u načine običnih ljudi, a primena ovog je veoma široka. Ako misliš da je trenutno bolje kultivisati se ovde, onda samo napred. Ali ja smatram da ako si snažan i zdrav, onda treba da se potrudiš da rešiš ovaj problem. Ako si star, onda od ovog ne treba da praviš važnu stvar. Puno je stvari koje nisu onakve kakve se čine na površini, a posebni slučajevi će biti posebno tretirani. Pošto ova situacija nije rasprostranjena pojava, ne bih previše govorio o njoj.

Pitanje: U vašem članku “Savršena harmonija,” na šta se konkretno odnosi “potpuna žrtva”?

Učitelj: Na potpuno oslobađanje od svih vaših vezanosti. Dok god imaš vezanost, ona će biti kao brava, kao kapija koja blokira prolaz, ili kao vez koji te sprečava da zaploviš. Moraš ih sve raskinuti. Naravno, ja sam već govorio o tome kako da se kultivišete, i kako da tokom kultivacije ostavite vezanosti iza sebe. Raskinuti vezanost ne znači odreći se svih materijalnih stvari i postati prosjak. To nije značenje. Ovo neću opet ponavljati. Novi učenici među vama, kojima ovo još nije jasno, mogu pročitati u knjizi.

Pitanje: Tokom perioda Fa-ispravljanja, neka živa bića na visokim nivoima prvobitno su htela da učine neka dobra dela pomažući Dafu, ali su umesto toga postala prepreka, pa su sada su među onima koji treba da budu eliminisani.

Učitelj: Dopustite da vam svima kažem, Fa se ispravlja jer su se sva živa bića odmetnula od Dafe. Onda, razmislite: iako je pokušavao da pomogne da se učini dobro delo, zar on nema i dalje svoje stare koncepte? Nisu li onda njegovi kriterijumi i dalje oni stari? Zato mu je bolje da ništa ne čini; u suprotnom bi mogao da poveća problem. Ako insistira da to čini, to nanosi štetu. To je razlog koji leži u pozadini, pa mu niko ne može pomoći. Ali ako striktno slede ono što ja od njih tražim, onda neće biti problema—to će biti nešto najveličanstvenije.

Pitanje: U knjizi Hong Jin, Učitelj kaže, “Rasprostirući se u Deset pravaca, od sićušnog do golemog // ukazuje se Nebeski svod.” Mogu li to da protumačim kao da Učitelj posmatra kosmička tela na ekstremno mikroskopskom nivou?

Učitelj: Da, to je značenje. “Golemo” u “od sićušnog do golemog” se odnosi na najkrupniju česticu, koja daleko premašuje čestice koje vi shvatate. Zapravo, prosto rečeno, nije li čak i univerzum velikog raspona jedna velika sfera? To je čestica. Način kako ja gledam na živa bića kosmosa i stanja bića se razlikuje od načina kako ljudi gledaju na predmete—na njih se ne gleda na isti način. “Sićušno,” s druge strane, se odnosi na ekstremno mikroskopsko; postoji još jedan sloj značenja u “od sićušnog do golemog”, koji se odnosi na najmikroskopskije. “Golemo” samo po sebi takođe predstavlja veličinu. “Rasprostirući se u Deset pravaca, od sićušnog do golemog” znači da treba sagledati i ono najkrupnije i ono najsitnije, i istovremeno treba sagledati najšire prostranstvo. Koncept desetosmernog sveta budističke škole znači gore i dole, plus svih osam horizontalnih pravaca—to su, znači, deset pravaca. To je značenje. Svuda se može videti jednim jedinim pogledom. “Rasprostirući se u Deset pravaca, od sićušnog do golemog // ukazuje se Nebeski svod” znači da ako jasno želiš da vidiš kosmičko telo, to je ono kako treba da ga posmatraš. Naravno, onoliko koliko možete da razumete, možete da razumete. Dalje neću objašnjavati.

Pitanje: Kad je neko širio Fa među svojim kolegama na poslu, oni su rekli da će učiti Dafu ako im on dokaže da mu je bolest izlečena. Zato je otišao u bolnicu na pregled, ali rezultati nisu bili baš dobri. To ga je jako zbunilo.

Učitelj: Zbog ovog treba da ispitaš svoj šinšing. Sudeći po ovom pitanju, mogu reći da do sad nisi dovoljno učio Fa. Postavljeno pitanje izgleda jednostavno na površini—on je dugo vežbao i prvobitno je hteo da uradi dobru stvar, pa zašto onda nije mogao da potvrdi Fa drugima? Nije tako jednostavno. U kultivaciji su najvažniji vaš napredak i eliminacija vaših vezanosti. Što se tiče pomoći da drugi dobiju Fa, to su tuđa posla, i to je sekundarna stvar. Vaš napredak je primaran. Šta god da radiš, to se ne može odvojiti od tvog sopstvenog napredovanja. Zato, kad se susretneš sa ovim stvarima, treba da osmotriš svoj šinšing. Nemaš simptome bolesti, nisi uzimao lekove puno godina, a sve vreme si se osećao jako zdravo. A kakva bi bila situacija da si bolestan? Bolest bi uticala na tvoj posao, tvoj život, tvoje učenje, i veći deo vremena se ne bi dobro osećao. Nije li to imati bolest? Ako si nesiguran u vezi svog zdravlja, ili ako se u svojim postupcima držiš za jaku vezanost, verovatno je da ćeš dobiti lažnu dijagnozu. To bi upravo mogao biti slučaj. Kultivacija je veoma ozbiljna—to je nešto najozbiljnije. Gledano iz druge perspektive, ti ljudi bi došli da uče samo pod uslovom da su videli da je tvoja bolest izlečena. Kakav bi motiv oni imali da uče Dafu? Ono što mi želimo su ljudi koji dolaze da uče Dafu da bi se kultivisali.

Pitanje: Razmišljam da decu, koja uče kineski kod mene, uputim u Falun Dafu, a s druge strane me ipak brine da bi moglo biti neke opasnosti.

Učitelj: Neće biti nikakve opasnosti, i samo im može doneti dobro. Deca nemaju problem sa karmom, ili stvari poput testova, kao odrasli. Deca ima sopstvene situacije, i apsolutno neće biti nikakve opasnosti.

Pitanje: Da li kultivator može da stavlja plombe na zube, ili krunice?

Učitelj: To je u redu. Pre nego što se ovi delovi tvog površinskog tela promene, ako osećaš da kvarni zubi ne izgledaju lepo, neka ti ih plombiraju. S tim nema problema. To je kao biranje garderobe i nastojanje da budemo pristojno obučeni—ideja je ista.

Pitanje: Poštovani Učitelju, kako da povučemo crtu između juvej (s namerom) i vuvej (bez namere)? 

Učitelj: Govorio o ovome ranije. U našoj Dafa kultivaciji juvej i vuvej su drugačiji nego u kultivacionim metodima u prošlosti. U prošlosti je svako ponašanje smatrano za juvej. Ljudi su smatrali za juvej čak i ishranu i hodanje, pa su ulazili u stanje transa, prestajali da se pomeraju na duže vreme, i samo su sedeli i meditirali. Oni su mislili da je to vuvej. Vuvej koji ja predajem je način naše današnje Dafa kultivacije. Svi vi živite u društvu običnih ljudi, i nije izvodljivo ništa ne raditi. Zato kažemo da je način da se unapredimo unaprediti sopstveni um—to je najosnovnija stvar. Zapravo, bez obzira da li je vuvej, ili kultivacija kroz poteškoće koju su oni upražnjavali, njihov krajnji cilj je bio da unaprede ljudski um. Ali ja danas ciljam direktno na ljudski um, omogućujući vam da direktno unapredite svoj um, pa je kultivacija u Dafi najbrži način. 

Vuvej u Dafi se odnosi na to da se teškoće sebi ne priređuju namerno, tj. da se samostalno uređuje kako ćeš se kultivisati, i da se ne insistira na tome da se rade neke stvari koje vi smatrate dobrim, ili da se za sebe traže poteškoće – odnosi se na to da se ne insistira da se čini ovo, ili ono. Sve takve stvari su juvej. Kod ovih stvari treba da se potrudite da održite stanje vuvej, i prirodno se kultivišete. Kad treba da radite, radite; kad treba da čitate knjigu, čitajte knjigu; a kad treba da vežbate, vežbajte. Koji god problem da isplivaju, treba da znate da se oni javljaju u vašoj kultivaciji radi vašeg napretka. Neprekidno se popravljajte i konstantno čitajte knjigu—to je ono kako se u kultivaciji vredno napreduje. Sve ostalo čemu težite, a smatrate dobrim, korisnim, ili kako god, mogla bi biti smetnja. Zato povodom ovih stvari mislim da za kultivatore Dafe, upražnjavati vuvej znači ne pričati i ne činiti ono što ne treba.

Pitanje: Dok učim Fa, ponekad mogu da se prosvetlim u to zašto Učitelj predaje na način kako to inače čini. Da li je ova reakcija normalna?
Učitelj: Takvo nešto je normalno stanje u kultivaciji, i ove stvari se dešavaju kod većine. Ima nešto posebno što ja činim kad predajem Fa. Kad odgovaram na pitanja za koja smatram da nisu u direktnoj vezi sa većinom ljudi, već se odnose samo na nekolicinu pojedinaca, ili nisu važne, moji odgovori se ne obraćaju tom pitanju. Budući da zapravo predajem Fa, ja ne mogu da govorim o stvarima koje nisu korisne. Ono o čemu govorim biće ostavljeno ljudima, i sva živa bića treba da čuju. Zato ja ne mogu da se zadržavam na pitanju koje ljudi već shvataju. Zato govorim o drugim stvarima, na koje me upućuje nečije pitanje, stvarima koje treba da zna više ljudi i više bića. Osim toga, dok predajem Fa, u času kad ustanovim da ste pronikli u moje odgovore na prethodna pitanja, iako nisam završio čitanje pitanja na vašim ceduljicama, ja neću završiti čitanje, jer ste vi već razumeli. Tada to pitanje koristim radi prelaza na druge teme. Obično tako to izvodim. Znači, način kako ja predajem ovaj Fa se razlikuje od onog kako svakodnevni ljudi čine odgovarajući na pitanja.

Pitanje: Ponekad doživim i prosvetlim se u principe postojanja i zakonitosti kretanja materije i života u kosmosu. Koje su osnovne razlike između ovih razumevanja i Statusa dostignuća koji u budućnosti treba da dostignem?

Učitelj: To je pojava koja se manifestuje u umu čoveka, i dešava se često. Učeći Fa, mnogi učenici su došli do razumevanja različitih principa Fa dok se manifestuju u Fa na različitim nivoima. Ipak je takva razumevanja teško artikulisati. Jednom kad se rečima opišu, ona više nisu tako veličanstvena—čini se da postaju samo principi običnih ljudi. To je zato što se Fa na visokim nivoima ne može iskazati ljudskim jezikom. Ja vas učim samo u opštem smislu, dok je pravi prikaz principa Fa drugačiji. Znači, ponekad, kad se zaista prosvetliš u taj nivo principa Fa, i sve ti odjednom postane jasno, to predstavlja tvoj pravi napredak, razumevanje i uspon.

Mnoge stvari u koje ste se prosvetlili u Fa principima su tačne. Ono u šta se prosvetljavaš kad nisi sputan vezanošću je tačno. Takođe ima slučajeva kad se držiš svojih vezanosti i insistiraš na pronalaženju principa koji odgovaraju tvojim vezanostima. U tim slučajevima je veoma verovatno da će tvoje vezanosti dovesti do toga da tvoja karma opredmeti stvari, i manifestuje lažne stvari. Ali to nisu manifestacije principa Fa, što znači da su lažne. Samo kad se ne držiš nikakvih vezanosti i koncepata, moći ćeš da sagledaš istinske principe Fa. Na primer, kad pokušavaš da sudiš o Dafi sa vezanostima, misleći kako je ovo dobro, ovo je loše, ili kad se lažeš sa ovim delom, a imaš problem sa onim delom, ništa nećeš moći da vidiš. To je zato što je Fa uzvišen. Ljudima nije dozvoljeno da sude o principima Fa, tj. principima buda. Zato ništa ne možeš da sagledaš. Što se tiče tih specifičnih stvari, ili stvari u koje si se prosvetlio, one bi vrlo lako mogle imati veze sa stanjima koje si doživeo na različitim nivoima, što je i dalje daleko od tvog konačnog Statusa dostignuća. Da to nije slučaj, danas ne bi postavljao pitanja, budući bi sve razumeo. Znači, saznanja do kojih si došao su samo specifične manifestacije principa Fa u različitim domenima, na različitim nivoima.

Pitanje: Smem li upitati Učitelja zašto je napravljena nova muzika za vežbe? Belim učenicima je pomalo teško da se priviknu.

Učitelj: To je zato što se originalna traka sa originalnim snimkom istrošila, pa se moralo uraditi ponovo. Kvalitet zvuka je morao opasti budući da su originalne trake puno puta nasnimavane. Dok ne stignu do vas, kvalitet bi bivao sve slabiji i slabiji. To je problem s kojim smo se suočili, pa samo uradili novu produkciju.

Ako neki ljudi ne mogu da se naviknu na novu traku, ja mislim da možete slušati stare trake. S tim nema problema. Isto tako je u redu ako želite koristite nove trake. Ali učenicima se nove trake čine jasnije, jer je iznova snimano. Pošto je ovaj put originalna traka ima jasan zvuk, kvalitet će definitivno biti bolji. To je situacija. Dok radite vežbe, neće biti nikakve razlike u kultivaciji, osim razlike koju sami osećate.

Pitanje: Učitelju, molim vas objašnjenje u vezi “super-materije.”

Učitelj: O tome se ne može pričati. Kad bih vam ispričao o njoj, čovečanstvo bi u budućnosti moglo biti u stanju da otvori tu dimenziju. Ljudima nije dopušteno da otvore tu dimenziju; ljudima nije dopušteno da znaju za nju.

Pitanje: Pošto ne znam kineski, nisam siguran da li su prevodi tačni.

Učitelj: Ako ne znaš kineski, značenje možeš potražiti kod onih učenika koji znaju kineski. Ali to bi bilo zaista teško, jer ljudi će vam teško prevesti devet predavanja. Srećom, u SAD su sada na raspolaganju snimci mojih predavanja sa simultanim prevodom, a to rešava problem.

Pitanje: Radim u bolnici i svaki dan sam u kontaktu sa bolesnicima. Da li njihova karma ima ikakvog dejstva na mene?

Učitelj: Kad se na izvesnom mestu vrlo snažno manifestuje karma pacijenta, tu bi se na telu pacijenta mogla pokazati bolest. Zapravo, mnogi ljudi imaju puno karme, samo što se ne manifestuje kao bolest. U njihovim dnevnim životima, manifestuje se kao nesreća i neprijatnost. To je veoma često. Drugim rečima, karma je zapravo svuda. To, ipak, ne utiče na tvoju kultivaciju, i tvoje radno okruženje u bolnici neće uticati na tebe. Pošto je ono što kultivišeš gong, ta vrsta karme ti ne može praviti smetnju.

Sećam se da je u SAD bio jedan učenik, neko ko se specijalizovao u analizi patogena, vršeći ispitivanja i gajenje gljivica. Primetio je da su sve gljivice na staklenim pločicama koje je dotakao svojim rukama uginule. Drugim rečima, energija koju su njegove ruke emitovale je usmrtila gljivice. Može nastati ovakvo jedno stanje. Kako je naša energija gong, a on je stečen tvojom kultivacijom, i nosi tvoj sopstveni lik i misli, dovoljno je da u sebi pomisliš na to da vršiš eksperiment i da ne želiš da ih ubiješ, pa gong to neće učiniti. Neki učenici stvaraju i drugačije misli. Ne treba svaki dan da mislite: “Virusi, čim se pojavim, ja ću vas pobiti.” Definitivno nemojte misliti tako, inače će se oformiti vezanost. Pustite. On prirodno zna kako da vas zaštiti, jer je proizvod vaše kultivacije.

Pitanje: Obično mogu da se pridržavam standarda za praktikante, ali u snovima često činim stvari sa lošim šinšingom i prepirem se sa ljudima.

Učitelj: U običnim prilikama, kad smo razboriti, mi se možemo disciplinovati i dobro postupiti. Ipak, ovakva disciplina ne znači da si potpuno prošao svoje testove šinšinga. Možda si dobro postupio jer si se trudio da sačuvaš obraz, ili je tvoj rezon odredio da tako treba da postupiš, ali u stvarnosti tvoj um možda nije dostigao ovu tačku. Površinski razlog ti je omogućio da se racionalno kontrolišeš. Ali ti nisi istinski postao tako čvrst u svom ponašanju, i zato ćeš imati testove u svojim snovima. Zapravo, to je takođe jasan znak da treba više da poradiš na tome. To je sve što znači. Snovi nisu kultivacija, ali jesu testovi za vas, i jedna vrsta ispitivanja vaše kultivacije.

Pitanje: Ljudi uvek govore kako je verovanje u bude, taoe, bogove i duhove “sujeverje.” Kad širimo Fa, kako da im objasnimo ove stvari?

Učitelj: Uopšte nema potrebe govoriti im o tim stvarima. A to je zato što vi širite Fa da bi ljudi dobili Fa, a ne biste ih odbili. Znate, kad govorite na tako visokom nivou, to je isto kao da obijate ljude. Kad ste počeli da se kultivišete, i vi ste krenuli od razumevanjem principa na najnižim nivoima Fa. Pošto Dafa definitivno započinje učenjem ljudi da budu dobri, vi takođe treba odatle da započnete priču s njima. Ovaj Fa može da leči ljude i održava im zdravlje, i može da pretvori čoveka u nekog ko ima visoke moralne vrednosti. Možete naprosto početi sa pričom o tim principima, i taj čovek će prirodno shvatiti ostalo dok bude napredovao. Ako smesta budete govorili o stvarima koje su previše visoke, njemu će biti teško da ih prihvati i, kao rezultat, on neće učiti praksu.

Pitanje: Da li je nemogućnost da se sprovede u delo ono u šta se neko prosvetlio “svesno činiti loše”?

Učitelj: To se dešava kad ne smatraš sebe za kultivatora. Mnogi ljudi ne uspevaju dobro da shvate šta se dešava dok prolaze kroz test, ali kad se smire, oni shvate stvari. I to se smatra za doći do razumevanja, jedino što nisi uspeo da razumeš u datom trenutku. Ako, pošto si razumeo, ponovo ne možeš da postupiš u skladu s tim, to znači da tvoja kultivacija nije solidna. Ako možeš da reaguješ kako treba onda kad se problem ponovo desi, smatraće se da si ga prošao. Ako ipak ne možeš da ga prođeš čak i pošto si sve shvatio, onda zbilja treba puno da se potrudiš da učiniš napredak.

Pitanje: Kultivišem se između četiri i pet godina. Kako da ustanovim u kojoj sam fazi kultivacije?

Učitelj: Ima ljudi koji ništa ne mogu da osete. Ključ je u tome da sebe tretiraš kao praktikanta. Nemoj misliti da ti ostaje puno godina života, i da možeš ne žuriti, polako se kultivišući. Iako se kultivišeš i ne možeš da napustiš Dafu, ipak se nisi istinski posvetio. Drugim rečima, ti ne napreduješ vredno. Tako neće moći! Pošto je Dafa uzvišen, ne možeš ga posmatrati s takvim načinom razmišljanja. Čak ni sporedan Fa i sporedne puteve čovek ne treba tako da tretira. Pošto je ovo Dafa, treba da umeš da ga ceniš. Ono što ti daje su stvari koje ti sporedni putevi nikad neće moći dati, pa bi za uzvrat trebalo da ga tretiraš s dužnom pažnjom. 

Pitanje: Moja demonska priroda je veoma jaka, a moje okruženje nije dobro. Kako da postupim?
Učitelj: Ja mislim da su obe ove stvari u vezi sa tvojom kultivacijom. One služe ili da ti pomognu da eliminišeš karmu, ili da ti pomognu da popraviš svoj šinšing. Znači da treba da gledaš na njih na pravi način. Neki ljudi su u užasno teškim situacijama, ali one su garantovano dobre za vas, pošto ste vi kultivatori. Razlog zbog kog mislite da one nisu dobre za vas je to što niste odbacili svoju ljudsku stranu. Osećate da su nepravedni prema vama, i mislite da ta osoba ne treba da vas tretira ovako, već da treba da vas tretira bolje. Ipak, iz perspektive praktikanta, kad bi vas svi tako dobro tretirali, kako biste se kultivisali? Kako bi se razotkrile vaše vezanosti? Kako biste se popravili? Kako biste eliminisali karmu? Nije li to pitanje? Znači da ne treba da imate odbojan stav i da se protivite kad se sretnete sa ovakvim izazovima. Treba da ih sagledate na pravi način, jer ste kultivatori. Ja sam drugačiji od vas; ako se prema meni neko ponaša tako, ili ako neko tako tretira Dafu, to znači da zlo nanosi štetu Fa-ispravljanju.
Pitanje: Kad je moj muž prolazio teškoću eliminišući karmu u junu 1997, imao je simptome šloga. Gledao je video snimke Fa-predavanja. Posle 21 dan, bio je u stanju da izađe iz kreveta da bi slušao Fa-predavanja. Početkom 1998, uspeo je da prevaziđe fizičke izazove i uključi se u grupno učenje Fa i grupno vežbanje na vežbalištu.

Učitelj: Te stvari su se desile jer nije bio vredan dok je učio Fa. Ali, pošto je ušao u kultivaciju, ja sam ga morao tretirati kao kultivatora. Iako nije bio dovoljno vredan, kao njegov Učitelj, ja sam ga tretirao kao kultivatora. Na kraju krajeva, on je učio i kultivisao se. Stanje koje ostane posle šloga obično je veoma ozbiljno, i mnogi ljudi ostano polovično paralizovani. Ipak su njegovi simptomi  bili dosta blagi. Da je o sebi uspeo da misli sa ispravnim mislima, umesto da o sebi misli kao o nekome ko ima zdravstveni problem, mislim da ne bi išlo tako. Da je tako postupio, njegova situacija bi bila još bolja. S druge strane, sasvim je moguće da je u tom smislu imao puno karme i da je bilo neophodno da se na ovaj način eliminiše. Pored toga, ove stvari se dešavaju da se proveri da ćete u takvoj situaciji biti i dalje rešeni. Znači da je i to mogao biti problem. Različite situacije izazivaju različita stanja kultivacije, i svako je drugačiji. Ali moja najveća briga je da li se možete vladati kao kultivatori, ili ne. Kroz ovu situaciju možemo videti da on i dalje izgleda da uči da se kultiviše, i da i dalje ima vezanosti koje treba da ukloni. 

Još jedna stvar je to da ako su i njegovi članovi porodice učenici, i ove stvari uzimaju za ozbiljno, to predstavlja vezanost, pa će ih i to produžiti. Pošto kultivacija uzima u obzir vaše Ispunjenje i odgovorna je za vaš napredak, ona nije odgovorna samo za njega i ne eliminiše samo njegovu karmu, već takođe mora da ukloni i tvoje vezanosti. Moraš biti pravi kultivator, biti zbilja vredan, i biti u stanju da se svega odrekneš. Da vidimo onda šta će biti. Ako se za neke stvari previše držiš, one će postati velika vezanost, i za uzvrat će uticati na druge ljude. Treba da obratiš pažnju na ove stvari. Naravno, sve ove stvari o kojima sam pričao možda se ne mogu primeniti na tvoj slučaj; tvoja situacija je možda drugačija. Zato ne treba da se vezuješ [za ono što sam rekao]. Ovo o čemu govorim su principi Fa. To jest, ne treba da se vezuješ, jer ono što sam rekao su principi Fa.

Pitanje: Tokom kultivacije, kako da nateram sebe da ispunim različite zahteve koje je Dafa postavio na različitim nivoima?

Učitelj: Puno učenika ima tu istu misao. Teško ti je da u potpunosti ispuniš zahteve prema sebi u konkretnom stanju stvari, tj. da zadovoljiš standard za taj domen. A to je zato jer je tvoja ljudskost nešto što ti ja ostavljam da bi mogao da nastaviš da se kultivišeš među svakodnevnim  ljudima. Mi započinjemo od najgorih vezanosti i eliminišemo ih jednu po jednu. Određene stvari se eliminišu postepeno, sloj po sloj. Nakon što se jedan sloj eliminiše, tu je naredni sloj, i tako sve dok se ne stigne do površinskog sloja. Kad se sve eliminiše, ti dostižeš Ispunjenje. Pre nego što se sve eliminiše, ti i dalje imaš ljudsko ponašanje i ljudska stanja. To je jedini i najbolji pristup koji mogu da obezbedim, gde možeš da živiš među svakodnevnim ljudima i da se kultivišeš među njima. Da li to znači da pošto i dalje imaš običnih ljudskih stvari, od sada možeš biti popustljiv prema sebi? Ne, ne znači! Ovo što sam vam saopštio predstavlja princip, ali vi konstantno treba da budete marljivi i da postavite strog standard za sebe—to je ono što je kultivacija. Ako budete ošljarili, to se neće smatrati vašom kultivacijom. Ili u najmanju ruku, nećete marljivo napredovati. To tako ide. Da bi se svaki sloj običnih ljudskih stvari uklonio, morate se kultivisati i sami uložiti napor.
Pitanje: Kad širimo Fa, šta treba da radimo da Dafi ne bi dodavali ljudske stvari?
Učitelj: Dok god imaš ljudske vezanosti, one se mogu pojaviti. Ono što je ključ je kako eliminisati vezanost, ili ljudski koncept, pošto shvatite da ga imate. To je najvažnije. Kad ustanovite da tu postoji problem, i uspete da ga eliminišete, tek tada su stvari koje radite najbolje i najsvetije.

Pitanje: Pošto su životi stvoreni u kosmosu, kom nivou kosmosa pripadaju oni koji ne padnu dole? Kom nebeskom carstvu oni pripadaju?

Učitelj: Kosmos je tako ogroman, a Fa ga pokriva u celosti, Fa je stvorio sve svetove. Puno ih je više nego što ima trunki prašine, ili zrna peska, koje možemo da vidimo, nemerljivo, neizračunljivo više od toga. Čak i u zrnu peska ih ima nemerljivo mnogo. Svako kosmičko telo može da stvara živote—stvaranje života nije podređeno nivou nebeskog carstva. Ono što sam govorio o životima koji padaju dole je retka situacija koja se dešava manje nego jednom u sto milijardi slučajeva, a pored toga, to je nešto što se dešava tokom ogromnog vremenskog perioda. Na nebesima postoje nebrojeni životi, a ipak, koliko je života na Zemlji? To je nešto što se ne može pojmiti ljudskim mislima.

Pitanje: Gde su bude, tu su i demoni. Budinstvo se može kultivisati samo kad postoje demoni. Da li će osoba koja se inkarnira nakon što je bila demon biti iskorenjena čak i ako ne čini ništa zlo?

Učitelj: U ovom kosmosu, postoje Kraljevi demona, kao i Kraljevi Fa. Jedan Kralj Fa je tatagata. Znači, na određenim nivoima oni koegzistiraju na način uzajamnog podsticanja i uzajamnog sprečavanja. Ali, zapravo, nema tako puno demona. Pravedni bogovi su posvuda. A to je zato što negativno ne može da pobedi pozitivno, iako negativno postoji. Znači, demoni su proizvod kosmosa, i bez demona zaista ne biste mogli da se kultivišete. Znate, u vašoj kultivaciji među običnim ljudima, ljudi vam mogu doneti mnoge nevolje svojom demonskom prirodom, i vi se neprekidno popravljate i idete napred. Kad dostignete više nivoe, ljudska bića nisu više u stanju da vam naprave ikakve probleme. To je zato što čim vas ljudi vide, njihove sitne, trivijalne, ljudske stvari više nemaju dejstva, jer su veoma slabe, a vi se kultivišete na izvesnom nivou. Oni koji vam prave smetnje izgledaju kao ljudi, ali njih ipak kontrolišu demoni. Biće demona na različitim nivoima koji će kontrolisati ljude da bi sačinili prepreke u vašoj kultivaciji, i sprečili vas da se kultivišete. Ali upravo prepreke ,koje treba da vas spreče da se kultivišete, predstavljaju najbolju priliku za vas da eliminišete karmu i da napredujete. Tako mi gledamo na to. 

Što se tiče reinkarnacije u univerzumu i ponovnog činjenja svih vrsta zlih stvari, možda znate da u lama-tantričkoj kultivaciji postoje elementi kultivacije demona. Zašto je potrebna kultivacija da bi se postalo demonom? Da bi se kultivisali u Kralja demona, i njima je potrebno da se kroz kultivaciju oslobode različitih običnih ljudskih osećanja, raznih vezanosti, i ljudskih vezanosti; tek tada mogu da dostignu taj domen. Zašto onda oni postaju demoni? Oni ne kultivišu Šan, pa su Kraljevi demona. Oni su zadovoljili standard i dostigli taj domen, ali oni su Kraljevi demona. Ako neko počini svakojake zle stvari među svakodnevnim ljudima, bez obzira da li je prvobitno bio bog ili demon—on će se suočiti sa uništenjem. Takva je situacija. Ako se demon reinkarnira kao čovek, ali ne nanosi štetu ljudskoj vrsti, on neće biti uništen. Ako je u stanju da primi Fa, on se na isti način može kultivisati, i čak dostići Ispunjenje. 

Pitanje: “Čovek se više ne može kultivisati kad dostigne stanje Otključanog gonga.” Da li ovo znači da ne treba da radi vežbe, ili da ne treba da popravlja svoj šinšing?

Učitelj: To se dešava zato što si potvrdio i prosvetlio se u svoj Status dostignuća. Kad dostigneš Prosvetljenje, više nećeš imati ljudskih misli. Umesto toga, imaćeš potpuno drugačiji način razmišljanja i drugačije postojanje. Moći ćeš da vidiš sve što je niže od domena na kom si; moći ćeš da vidiš svaki od tih nivoa. To je potpuno drugačije od onog što možeš da zamisliš sada, kao ljudsko biće. Jednom kad potvrdiš i prosvetliš se u svoj Status dostignuća, okončava se proces kultivacije. Jedno biće ne postoji večno u stanju kultivacije. To je proces povratka sa ovog mesta ljudi na prvobitnu poziciju, a ne večiti proces kroz koji biće prolazi.

Pitanje: Nakon dostizanja Otključanog gonga na niskom nivou, da li čovek može da zadrži taj nivo, i da li i dalje može da se kultiviše na više nivoe u istom životnom veku?

Učitelj: Zašto bi dostizao Otključavanje gonga na niskom nivou? Unutar Tri domena uopšte nema Statusa dostignuća. Ali ja želim da se svi vi istinski Ispunite, pa iako je puno vas dostiglo stanje Prosvetljenja, ja nisam otključao nijedno od vas, a to je zato što za ovo imam sveobuhvatan plan. Aranžmani za vašu kultivaciju se u osnovi rade sistematski i u skladu sa onim što možete da podnesete, i što ste doneli sa sobom. To je nešto prilično precizno, i nije nešto što se može razumeti ljudskim mislima. Ako si komad čelika, ja svakako neću od tebe načiniti komad gvožđa.

Pitanje: Da li je Šesti patrijarh zen-budizma dostigao stepen bodisatve? Da li je njegova rasprava sa Šenšijuom bila njegova vezanost?

Učitelj: On je arhat Početnog stepena. Ovo nema nikakve veze sa našom kultivacijom. Ono čemu vas učim je veliki Fa, veliki Tao, ali vi insistirate na pitanjima o sporednim putevima. Pošto sam Bodidarma nije bio buda, već arhat sa Ispravnim dostignućem, najviše što su njegovi učenici mogli dostići svakako je bio samo stepen arhata. Pošto nije bio buda, kako bi principi kojima je on podučavao mogli biti principi jednog bude? Naravno da nisu mogli biti. Zapravo, bilo Bodidarma, ili pet patrijarha posle njega, o svima njima su brinule bude. Bez toga ne bi mogli dostići ni stepen arhata. Ono što je Bodidarma predavao nije bio Buda Fa, već samo principi stepena arhata, u koje se prosvetlio u svom domenu.

Što se tiče rasprave sa Šenšijuom, to je bila manifestacija ljudskih vezanosti u njihovoj kultivaciji. Ja mislim: postepeno provetljenje, ili trenutno prosvetljenje—oba pristupa kultivaciji su dobra. Ja mislim da je to bilo posledica njihovih stanja uma. Prosto rečeno, nije li to samo pitanje toga da li si nešto postepeno, ili odjednom, shvatio? Znači, trenutno Ispunjenje naspram postepenog Ispunjenja, dok god možeš da se kultivišeš do Ispunjenja, u redu je bez obzira na koji način obavljaš ispravnu kultivaciju. Nije li to jedna ista ideja? To je bio samo spor oko pristupa kultivaciji. To je baš kako ljudi podržavaju religije: ispravno je kad se sagleda iz ljudske perspektive, ali gledano iz perspektive boga ili bude, to je vezanost. Da li će samo podržavanje neke religije omogućiti čoveku da se kultiviše i dostigne Ispunjenje? Koje od vaših vezanosti se mogu eliminisati čineći ovo? Nijedna. Upravo suprotno, to dodaje još jednu vezanost—vezanost za podržavanje same te stvari. Zato je Šakjamuni rekao da su svi putevi sa namerom varljivi poput mehurića, pošto imaju nameru. Vaše podržavanje religije ne znači da ste podržali nekog budu. Definitivno nije takva ideja. To je nešto do čega su ljudska bića došla koristeći ljudsko razmišljanje.

Pitanje: Da li je iko među nama dostigao stanje Polu-otključanog gonga?

Učitelj: Da, ima onih koji su u stanju postepenog prosvetljenja, a to zapravo pripada Polu-otključavanju gonga. Samo što stepen varira. Puno ljudi je u tom stanju.

Pitanje: Ja sam osoba koja zna jako malo o Falun Dafi. Ako se kultivišem sa željom da u budućnosti postanem buda, da li je to vezanost?

Učitelj: Naravno da je vezanost. Dužnost učenika je da uči. Dok god dobro učiš, prirodno ćeš imati dobre ocene i prirodno ćeš moći da ideš na fakultet. Ako si dobar na svom poslu, prirodno ćeš postizati uspehe. Tvoja želja da se kultivišeš, sama po sebi, ne može se smatrati pogrešnom. Sama želja da se postane buda znači želeti da se vratiš prvobitnom, pravom sebi, što je konačna sudbina jednog života u kosmosu. Kako bi to moglo biti loše? To je baš kao kad ljudi žele da idu kući—kako bi to moglo biti loše? To nije loše. Ali ako uvek u sebi misliš: “Želim da se kultivišem u budu. Kada ću se moći kultivisati u budu? Naprosto se moram kultivisati u budu.” Imati tako snažne misli predstavlja vezanost. 

Sada, u budizmu, ljudi ne znaju puno toga. Stariji budistički sveštenici su umrli, a noviji sveštenici, koji su se tokom Kulturne revolucije vratili sekularnom životu na tako dugo vreme, posle Kulturne revolucije su se vratili da postanu sveštenici i opati. Pojavila je velika praznina, pa oni ne znaju sve o istinskoj kultivaciji kakva je upražnjavana u prošlosti. A pogotovu otkad je budizam doživeo nekoliko Fa poteškoća, najoriginalnije stvari su potpuno izgubljene, ili se ne shvataju. Zapravo, smatra se da svaka generacija zen-budista ide u ćorsokak, a Bodidarma je čak obznanio da će biti samo šest generacija—da posle ovog više neće biti Fa. Njegov Fa se dalje nije mogao prenositi, niti bi za ljude imao dejstva. Ipak ga se ljudi, danas, tvrdoglavo drže. Prošlo je skoro hiljadu godina otkad je šesti Patrijarh Huineng dostigao blaženstvo, i od tada nije potvrđen, iako je dalje prenošen. Sada je prošlo šezdeset generacija, i ljudi ga se i dalje tvrdoglavo drže. Ono što je Bodidarma predavao je bilo Arhat Fa. Arhat Fa je najbliži Tri domena, pa je najniži. Najniži principi Fa su najbliži ljudskim filozofskim teorijama, pa je ljudskim bićima lako da ga prihvate. Zato mnogi ljudi misle da su stekli najviše filozofske istine, i oni mu prilaze i shvataju ga kao obične ljudske principe. Takva je trenutna situacija. 

Pitanje: Zašto se živim bićima dopušta da znaju fundamentalni Dafa kosmosa?

Učitelj: Jer će svi postati bogovi posle Ispunjenja. Oni koji ne mogu da se Ispune će se morati repozicionirati, obnoviti, ili eliminisati od strane istorije pre nove istorije. Dopustite da vam kažem, iako sam vam rekao tako puno nebeskih tajni i naučio vas tako ogroman Fa, zapravo, ja sam samo govorio u opštem smislu koristeći ljudski jezik, a suština pravih principa Fa je i dalje nepoznata za vas. Ono čega ste svesni i što znate—to je vaš deo koji se uspešno kultivisao. Takođe je deo principa Fa koje treba da znate na svom nivou. Nije da je apsolutno sve na tom nivou pokazano vama. To je zato što ljudima na ovom svetu nije dopušteno da znaju istinu. Ovako je bilo tokom cele istorije kosmosa. Znači da oni mogu znati samo ono što treba da znaju.

Pitanje: Kad život padne dole, da li je to zato što ne ispunjava kriterijum tog nivoa u svojoj kultivaciji?

Učitelj: Ne, to nije slučaj. Ako nisi u stanju da se kultivišeš do tog Statusa dostignuća, onda tamo uopšte nećeš moći da stigneš. Životi koji su stvoreni direktno u tom domenu prirodno ispunjavaju kriterijume tog domena. Ako je jedan život generisao neke misli, ili je učinio neke stvari koje na njegovom nivou nije trebalo učiniti, to bi moglo biti ono što prouzrokuje njegov pad. Ipak, nije tako jednostavno. Ljudske misli su veoma aktivne, i mogu da generišu svakojake ideje. A to je zato što svoj uticaj vrše zbrka koncepata oformljenih nakon tvog rođenja, i sve vrste karme. Bez tih stvari, shvatili biste da je ljudski um čist i jasan. Nakon dostizanja domena jednog bude, osoba neće imati takve niske stvari; sve one će, naprotiv, biti plemenite. Ona će sve znati, uključujući misli volova, ili konja. Ali te misli neće na njega uticati, i on čak neće želeti da misli o njima. On će sve znati bez potrebe da generiše i jednu misao.

Pitanje: Kako da znam ako sam zastao na određenom nivou, i ako jesam, kako da to prevaziđem?

Učitelj: Zapravo, razlog zašto je tvoja kultivacija usporila leži pre svega u tome što ne ulažeš puno napora u učenje Fa, i nisi dovoljno strog prema sebi. Obično je ovo razlog. Ne smeš umanjiti svoju marljivost u kultivaciji. Zapamti ovo! Potrudite se da se kultivišete do kraja! Pored tako ogromnog Fa,  da ljudima snagu da se kultivišu, apsolutno ne treba previše odugovlačiti. Znači da morate marljivo napredovati.

Pitanje: Pošto je Falun Gong viši od Buda Fa, zašto se zove Falun Buda Fa?
Učitelj: Znam kakva je tvoja situacija. Zapravo, ti ne razumeš. Ja sam to sasvim jasno objasnio. “Više od Buda Fa”—šta je Buda Fa? Fa koji je predavao Šakjamuni je Buda Fa. A Buda Šakjamuni je rekao da je pre njega bilo šest iskonskih buda, pa da li je Fa kome je učilo šest iskonskih buda Buda Fa? Da li je Fa kome uči budući buda, buda Maitreja, Buda Fa? Da li je onda Fa koji predaju tatagate, kojih ima koliko i zrna peska u reci Gang, Buda Fa? Šta je, na kraju, Buda Fa? Da li buda Šakjamuni može da predstavlja sve tatagate? Ne, ne može. Da li buda Šakjamuni može predstavljati celokupan Buda Fa? Ne, ne može. Osoba koja je dostavila ovo pitanje nema jasno razumevanje ove stvari. 

Zašto se zove “Falun Buda Fa”, takođe poznat i kao “Falun Dafa”? Naziv Falun Buda Fa pomaže da se razlikuje od današnjeg budizma. To je samo naziv, da bi se mogao razlikovati. Zapravo, ovi nazivi—uključujući Falun Dafa—su nazivi među običnim ljudima, to su samo nazivi koji su pokazani ljudima u običnom ljudskom društvu. Falun Buda Fa je, zapravo, temelj kosmosa. To je temelj koji stvara sva živa bića, kao i sve stvari i materiju u kosmosu.
Pitanje: Puno je disciplina u kultivaciji Buda Fa. Postoje li različite discipline za različite ljude?
Učitelj: Nema takvog koncepta. Misliš da posebno treba da stvore različite discipline za različite pojedince? Da li hoćeš da kažeš da je Buda Fa toliko trivijalan? Buda Fa nije stvoren za ljudska bića, ili za spašavanje ljudi. Bude spašavaju ljude zato što imaju milosti. Čak je i buda Šakjamuni rekao da tatagata ima koliko i zrna peska u reci Gang, a ipak je buda Šakjamuni bio jedini koji je došao. Mislite li da će jednom budi biti neprijatno ako vas ne bude spašavao, ili da će doživeti krizu? Bude nisu stvorene radi ljudi. To nije slučaj.
Pitanje: Da li jedna Falun Gong knjiga može da omogući svim kultivatorima da dostignu Ispunjenje?
Učitelj: Znam zašto si došao ovde, ali ću ti svejedno objasniti. Kad je buda Šakjamuni predavao Fa na ovom svetu, nije bilo nikakvih zapisa. Kasnije, kad buda Šakjamuni više nije bio na ovom svetu, ljudi su sačinili zapise po sećanju, a prema onom što je buda Šakjamuni predavao. Razlika [u odnosu na originalno] je velika—oni u to doba više nisu imali detalje vezane za vreme, mesto i okolnosti. Uprkos tome, puno je ljudi koji su uspeli u kultivaciji sledeći takve zapise. Ko bi to mogao poreći? Sve što su oni imali su ti zapisi. Kako, inače, mislite da se ljudska bića mogu kultivisati?
Pitanje: Falun Dafa je Veliki Zakon kosmosa, pa zašto je onda i Dafa takođe jedna od 84.000 disciplina?
Učitelj: To je onoliko koliko ljudi mogu da shvate. Ako im kažeš stvari na višem nivou, oni ionako neće razumeti. Zapravo, jeste li razmišljali o ovome: u celokupnom Buda Fa, u celom kosmosu, ne može ukupno biti samo 84.000 načina kultivacije. Tatagata ima koliko i zrna peska u reci Gang, i svaki tatagata ima sopstvene Fa principe, koje je potvrdio, i u koje se prosvetlio. Ali oni svi pripadaju istom domenu. 84.000—može li se svesti na taj broj? Čak ni 840 miliona nije adekvatna cifra—ima ih tako puno! Tako je puno načina kultivacije. Nisu li onda svi ti načini različiti putevi kultivacije, koje je naš Dafa—veliki Fa kosmosa—stvorio za živa bića na tim nivoima, ono što im omogućava da potvrde i prosvetle se u deo Fa  unutar Dafe u različitim domenima? Zar to onda ne uključuje i deo koji ja danas saopštavam ljudima, koji je samo onaj deo Fa koji ljudi mogu da shvate na sopstvenom nivou? Nije li tako? Da bih im rekao stvari, ja mogu da koristim samo načine i koncepte koje ljudska bića mogu da pojme. Zapravo, postoji više od 84.000, ili 8 milijardi, ili 80 milijardi, ili čak 8 triliona disciplina. Ima ih tako puno, a ipak se sve one potvrđuju, i u njih se prosvetljava, iz Dafe. Naš Dafa takođe ima manifestaciju na najnižem nivou svakodnevnih ljudi. Znači, nisu li sve one uključene? Ja samo koristim koncept 84.000 discipline—koji je ljudima ostavio buda Šakjamuni, i koji je ljudima sveta verovatno poznat—da bih dospeo do principa koji ljudi mogu da shvate, a to činim da bih probudio ispravne misli ljudi.
Pitanje: Nakon ovog Fa-ispravljanja, da li će u kosmosu opet biti devijacija?
Učitelj: To nisu stvari o kojima treba da pitate, ili koje možete zamisliti koristeći ljudsko mišljenje. Ja vam mogu reći samo to da je ovaj put Dafa opremljen sposobnošću da usavrši, harmonizuje, i popravi sve. Znači da je ovo ne-degenerišući Fa. (Aplauz)
Pitanje: Često osetim da mi je um ispražnjen, i ne znam o čemu drugi pričaju. Šta je ovo, zapravo?
Učitelj: To je zapravo jedno vrlo dobro stanje. Ponekad, kad smo među običnim ljudima, naš um postaje pravi račundžija. Kad te drugi malo uvrede, ili izgovore stvari koje nimalo ne voliš, ti se odmah uzbuniš, pa u sebi tragaš za stvarima koje će te zaštiti, i koje ćeš iskoristiti za kontra-napad. To uopšte nije stanje jednog kultivatora. Šta se onda tu može učiniti? Tokom kultivacije, te tvoje misli treba korigovati. Tokom tog perioda korekcije, tebi se više ne dopušta da koristiš svoje uobičajene misli da zaštitiš sebe i povrediš druge. Znači, kad se ta misao ponovo iskoristi na taj način, ustanovićeš da ona više ne postoji, i da ti je um prazan. Ka tome se teži. Znači da je to korisno za kultivatora. To treba da ojača tvoje ispravne misli, tako da se možeš dobro vladati. To je dobra pojava u kultivaciji.
Pitanje: Puno puta, u kosmosu su se dešavala iskorenjenja. Kakva su iskorenjena bića sa visokih nivoa i živa bića? Kakvo je potpuno iskorenjenje duše i tela?
Učitelj: O kom konceptu kosmosa govoriš? Tvoj ume ne može da pojmi koliko je zaista velik kosmos, pa ne možeš znati koliko je ogroman kosmos koji pominješ. To znači, bez obzira koliko proširiš svoj um, ogromnost koju možeš da zamisliš će i dalje biti ekstremno mikroskopska. Ali bez obzira na veličinu, ako se unutar određenog raspona kosmosa desi iskorenjenje, svi životi na tom nivou će biti iskorenjeni, da ništa ne ostane. Ta situacija je drugačija od one kad se degenerisani životi pojedinačno iskorene. Životi koji se pojedinačno iskorenjuju se uništavaju sloj po sloj, da bi se otplatila njihova karma. Pa čak i kad umru, oni moraju da plaćaju za svoju karmu, da plaćaju šta duguju. Ali eksplozija u kosmosu je takva da se u trenutku sve dezintegriše, i ništa ne ostaje. To je, naravno, užasavajuće. Zbilja je užasavajuće.
Pitanje: Kako mogu da obezbedim da svaka misao koju imam ima koren u Fa, i da istovremeno ide srednjim putem, bez da odlazi u krajnosti?
Učitelj: Zapravo, hteo bih ti reći da ne treba tako da shvataš. Sve dok si u stanju da pronalaziš svoje nedostatke dok se kultivišeš, ili dok nailaziš na probleme u dnevnom životu, tada se zapravo kultivišeš. Sposobnost da prepoznaš svoje nedostatke i na dalje budeš bolji—to je kultivacija. Što se tiče toga kako da obezbediš da svaka misao bude u skladu s Fa, i kako da obezbediš da svaka tvoja reč i postupak ispunjavaju standard Fa, te stvari će prirodno doći, dok se budeš unapređivao. Nivo tvog šinšinga će se spontano odraziti na tvoje reči i postupke. Ako ne obraćaš pažnju na učenje Fa i to namerno pokušavaš da izvedeš, nećeš moći.
Ja ti samo kažem da kad god nešto činiš, šta god mislio ili radio, treba da si sposoban da kultivišeš sebe, i da bivaš bolji kad nastane konflikt, ili kad sagledaš sopstveni problem. To je ono što od tebe tražim da radiš, i to je za kultivatore Dafe najosnovniji metod kultivacije. Posao nije kultivacija, ali ipak je sve što se prikaže među običnim ljudima odraz uma kultivatora—ono kako se čovek vlada u kultivaciji će se odraziti na njegov rad. Drugim rečima, tvoj život nije kultivacija, a ipak će se tvoje stanje kultivacije odraziti na tvoje reči, postupke, i to kako živiš. Što se tiče srednjeg puta, kad sam predavao principe Fa, to je ono što sam tražio od vas pod posebnim okolnostima. Na primer, kad kažemo da nije dobro činiti nešto jer to šteti Dafi, neki ljudi će odmah otići u drugu krajnost. Ti im kažeš da ni to nije dobro, a oni onda opet idu u drugu krajnost. Na tu sam situaciju mislio.
Pitanje: Ponekad imam neke predloge za asistente, ali oni odbijaju da ih prihvate, dajući svakojaka opravdanja.
Učitelj: Mogla bi postojati dva razloga. Jedan je to što on misli da je u pravu. Drugi je taj da je on možda blokiran stvarima za koje je vezan. Ali ne možeš reći da samo zbog toga on ne valja. Verovatno je da je on eliminisao puno vezanosti, ali se još uvek kultiviše i još uvek ima vezanosti svakodnevnih ljudi, pa će imati vezanosti i koncepte običnih ljudi. Zato, kad nešto radi, čak i kad radi u Dafi, on bi mogao pokazati ljudske vezanosti—to je sigurno. Zato sam rekao da je i njihov rad za Dafu takođe kultivacija, i da oni treba da integrišu svoj posao u Dafi sa svojom kultivacijom budući da se i oni, takođe, i dalje kultivišu. S druge strane, ni vi ne treba da oformljujete nekakve koncepte. Ono što bilo ko radi, moći će se dobro uraditi dok god je u interesu Dafe. Takođe, najpre treba da pogledaš da vidiš imaš li ti ikakvih vezanosti. Kad se tvoj predlog ne prihvati, da li si najpre pomislio na tuđe probleme, ili si najpre pogledao sebe?
Pitanje: Koje su to tri religije koje se pominju u Hong Jinu?
Učitelj: U Kini, to se generalno odnosi na konfučijanizam, budizam, i taoizam. Pre svega se odnosi na kinesku sredinu.
Pitanje: Kad bi svaki učenik dostigao Ispunjenje, odnoseći sa sobom falun, kako onda da razumemo pojavu da različiti svetovi buda i bogova, širom svog kosmosa, imaju falun?
Učitelj: Odavno sam raspravljao o ovom pitanju. Samo što ovaj učenik nije pročitao, niti čuo za to. Mnogim ljudima nije namenjeno da odu u Falun raj. Falun koji vam dajem treba samo da saobrazi sve vaše prvobitne stvari sa onim što je najbolje u kosmosu. Posle Fa-ispravljanja, vi ćete otići nazad tamo odakle ste došli, i vratićete u onog koji ste bili—bilo da je to buda, tao, ili bog. Broj onih koji će otići u Falun raj je dosta mali. Sve što činim je s namerom da vas saobrazim sa Fa kosmosa.
Pitanje: Religije misle da su one u pravu, ali za to nema dokaza. Ni Falun Gong, takođe, nema dokaza da ste vi u pravu, a vi ipak od ljudi tražite da veruju u vaše učenje, a ne u druga.
Učitelj: To nije istina. Iako nisi moj učenik, nemam ništa protiv ovakvog tvog pitanja. To je zato što svako ima drugačije misli kad ne razume Fa. Zapravo, ja ne kažem da ljudi treba da veruju u mene. Ono čemu učim ljude su principi Fa, i principi uopšte. Danas, kad budete izašli napolje na ova vrata, vi ćete moći raditi šta vam je volja, i niko vas neće sprečiti. Ja nikoga ovo ne teram da uči. Ja naprosto predstavljam ljudima pravu sliku istinske kultivacije. Što se tiče toga ko želi da se kultiviše u kojoj disciplini, to je njegova stvar. Ja se samo bojim da ti nisi ni pogledao principe ovog Fa; teško se nailazi na ovakvu priliku, čak i u hiljadama, ili desetinama hiljada godina. U prošlosti niko nije podučavao [onom što vam ja govorim]; ranije nije bilo dopušteno da se ljudima saopštavaju nebeske tajne. Znači, ja samo omogućavam ljudima da saznaju za njih. Šta god da želiš da kultivišeš, to je tvoja stvar. Istovremeno, ja kažem ljudima da nijedna religija nema boga koji vodi računa o stvarima. U prošlosti, dok bi se čovek ispovedao, on bi zaista osećao da ga sluša bog, a neki bi čak stavili odgovor u um tog čoveka. Sada ih uopšte nema. Zato se nadam da će onaj ko je postavio ovo pitanje pročitati knjigu i pokušati da razume o čemu ona govori. Svi mi, ljudska bića, imamo misli, a svi vi ste obrazovani. Kad pročitate knjigu, znaćete da li je prava, ili pogrešna.
Pitanje: Da li treba da pomažem u podučavanju vežbama, ili treba da se fokusiram na sopstveno učenje Fa i vežbanje? Ili treba da radim oba?
Učitelj: Tvoj napredak i tvoja kultivacija su nešto najvažnije. Naravno, ako imaš vremena, možeš pomoći drugima da dobiju Fa—to je nešto najdivnije. Ljudi ne shvataju koliko je užasno ovo sadašnje stanje, do kog je čovečanstvo stiglo. Ja bih rekao da nije loše omogućiti drugima da znaju za ovo, i pomoći im da postanu dobri ljudi; čak i ako se ne kultivišu, barem neće dospeti do tačke eliminacije. Naravno, još je bolje ako mogu da se kultivišu, jer to je konačna svrha ljudskog postojanja.
Pitanje: Nje li tačno da što je jednostavniji i čistiji nečiji um, njemu je lakše da probije ovu ljušturu? A što je dalje od prirode kosmosa, teže mu je da probije ljudsku ljušturu?
Učitelj: To je tačno. Ja nalazim da ima puno ljudi bele rase koji su veoma čisti, posebno oni u zabačenim, ruralnim oblastima. Oni su zaista čisti i jednostavni. Oni nemaju ovaj ili onaj koncept. Ili, čak i kad imaju, oni su veoma malobrojni, pa su male i prepreke da dobiju Fa. To je razlog zašto se mnogim belcima otvara Treće oko čim započnu kultivaciju.
Pitanje: Ponekad stvarno ne znam u čemu je smisao ostanka na ovom svetu ljudi.
Učitelj: Treba da cenite svoju kultivaciju u ovom ljudskom svetu, neprekidno, marljivo napredujući u razumevanju principa Fa. Činjenica da ništa iz običnog društva ne privlači kultivatore je posledica toga što je domen jednog kultivatora viši od domena običnog čoveka. Možda osećaš da ne želiš dalje da budeš na ovom mestu ljudi, i možda misliš da je besmisleno—to se može desiti. Ako budeš shvatio da je ovo vreme tako dragocena prilika za kultivaciju i povratak nazad, gore, ako budeš pridao više značaja kultivaciji Dafe, onda nećeš imati to osećanje.
To su sva pitanja na koja ću dati odgovor. Prvobitno je ova konferencija trebalo da traje dan i po. Poslepodne su dodali još malo vremena, da bih mogao da vam odgovorim na još neka pitanja. Čini mi se da je ova konferencija, sveukupno, bila veoma uspešna. Kroz ovu konferenciju, svi vi ste definitivno napredovali u različitim aspektima, a nakon konferencije moći ćete da je iskoristite kao podstrek da budete još više vredni i da budete bolji. To je cilj ove Fa-konferencije—pomoći svima da napreduju je pravi cilj ove naše konferencije. U suprotnom bi to bila samo jedna formalnost. Mi nikako nećemo dopustiti sebi da zapadnemo u formalnosti. Nijedna formalnost ne može omogućiti osobi da se kultiviše, ili unapredi svoj um.
Kroz učenje Fa s drugima, svi vi možete pronaći svoje nedostatke i videti kako se drugi kultivišu u poređenju s vama. Nadam se da ćete biti još marljiviji posle ovog podstreka, i brže dostići Ispunjenje.
Pošto su sva pitanja na koja sam ovde dao odgovor vezana za kultivaciju na raznim nivoima, ona su prilično visoko za običnog čoveka koji ih sluša. Naravno, i vaše poimanje je ograničeno. Ima izvesnih stvari koje možda nećete moći da prihvatite u potpunosti. Ali bez obzira, činjenica da ste došli na ovu konferenciju možda je nastala usled vaše predodređenosti. Neće vam naškoditi da malo pogledate knjigu. Ako je budete čitali bez da se držite nekakvih koncepata, možda ćete moći da sagledate i shvatite mnoge stvari. Zašto se tako puno ljudi kultiviše? Samo na osnovu toga, trebalo bi malo da je pogledate i pronađete pravi razlog. Ljudi imaju pamet i sposobnost da promišljeno donose odluke. Današnji ljudi su čak imaju dosta znanja. Možete je pogledati i analizirati, i sami ustanoviti da li je dobra ili loša, prava ili lažna. Niko nije naredio, niti naterao, ijednog od kultivatora koji ovde sede da dođe da uči. Svi oni se kultivišu svojevoljno i u stanju su da se istinski kultivišu u Dafi. Zato je danas mogla da se desi ova naša Fa konferencija. Mislim da je ova Fa-konferencija priličan uspeh i nadam se da ćete biti marljiviji kad se vratite. Svima vam zahvaljujem! (Aplauz)

� Džongnanhaj – kompleks gde je smešteno kinesko rukovodstvo, u Pekingu; nalazi se blizu Kineskog državnog biroa za žalbe.

